qundao/data-zh-poetry huggingface dataset:
送九译禅友还里葬母兼订重来之约
作者：成鹫
朝代：明
体裁：古风

年过三十不闻道，少壮蹉跎忽复老。善哉之子正当时，出世不迟还不早。生来十八解破家，自笑平生白鼻騧。儒门澹薄收不起，章逢换取僧袈裟。昨日潘生今九译，梵语华言明历历。翻成一藏碗脱丘，此土西天浑不识。东林老僧老古锥，被他唤作阿阇黎。相逢有口但挂壁，喃喃作白称毗尼。毗尼不入丹霞耳，未能免俗聊尔尔。等閒拈出衣中珠，贫儿暴富还乡里。还乡生计当何如，杯棬有恨徒区区。荆棘丛中问封树，烟霞堆里待安居。安居乃在夏三月，春寒过眼成炎热。中閒冷煖谁得知，待子重来为子说。
送人北上
作者：成鹫
朝代：明

高车辞矮屋，白马饰金羁。风假鹏方便，天随人指挥。故山老薇蕨，上苑醉芳菲。翻笑灌园叟，傲然甘息机。
送人宰楚邑
作者：成鹫
朝代：明

渔父狂歌不可听，春江饯别酒初醒。醒来手抱瑶琴去，一曲薰风满洞庭。
送伍秋农下山
作者：成鹫
朝代：明

出家不舍田与里，住山不别城与市。长斋不断酒与荤，参禅不离妻与子。声闻现作居士身，青莲花发红尘里。双林傅老襄州庞，眼中之人谁得似。伟哉伍君非等閒，须髯苍苍修且美。手抱无弦入鼎湖，志在高山与流水。閒房借得木人居，僧来便问无生旨。我亦山中躲懒人，相逢大笑无彼此。团圞一日当三生，回首门闾频陟屺。乘兴能来乘兴归，怅别松閒书片纸。雨过西江水急流，指点归程无几几。朝辞高峡暮汾江，一路山光伴行李。同舟况有罗戒轩，正好从容谈性理。还家倘遇旧同游，为我将心报知己。别来饭食不如前，菜根打落当门齿。
送伍秋农下山
作者：成鹫
朝代：明

微云疏雨入天湖，野客追陪兴不孤。岂有风雷迷大麓，漫随龙象礼浮图。莲花开日难为别，丛桂前期记得无。我且暂留君暂去，可堪离合在须臾。
送何不偕再入吴门
作者：成鹫
朝代：明

老大登临兴未阑，吴门风物去重看。青春作伴三千里，白发行吟十八滩。乡月到江成独照，家山背岭失孤峦。前途夷险君应熟，莫更临岐说路难。
送何茂才愚堂就试高凉
作者：成鹫
朝代：明

男儿立志在人前，读书稽古师圣贤。男儿置身在人后，大器晚成何不有。愚堂先生愚不愚，得兔忘蹄还守株。雕虫末技无足羡，只手弄丸如弄珠。明珠擎出光照乘，不肯待沽惟待聘。随人逐队走高凉，三年一度成熟径。今朝结束还出门，春雨如膏路泥泞。嗟君此去何匆匆，旧路经过仍蹭蹬。断科使者严如师，闻风疾走休迟迟。临岐恰好成春服，客到刚逢上巳时。黄梅熟后理归棹，回首家园见荔枝。中间奔走百馀日，风光到处均劳逸。贫士囊中纸裹钱，买醉旗亭非所恤。归来举似住山翁，笑杀东林辟支佛。问君大笑胡为哉，闺中有女歌摽梅。十年不字良有以，寸珠尺璧难自媒。君不见龙藏大泽生变化，忽为霖雨为风雷。丈夫得意会如此，也须直上燕昭台。
送侍儿出关
作者：成鹫
朝代：明

为嫌门里出门难，结束腰包过别山。两片板扉由汝出，当知更有一重关。出门踏破古人窠，佛祖当前不奈何。步步但须行实地，山穷水尽也由他。吹毛费尽老婆心，笑杀巢居古道林。佛法我无相为处，凭他到处觅知音。
送侍儿出关·其一
作者：成鹫
朝代：明

为嫌门里出门难，结束腰包过别山。两片板扉由汝出，当知更有一重关。
送侍儿出关·其三
作者：成鹫
朝代：明

吹毛费尽老婆心，笑杀巢居古道林。佛法我无相为处，凭他到处觅知音。
送侍儿出关·其二
作者：成鹫
朝代：明

出门踏破古人窠，佛祖当前不奈何。步步但须行实地，山穷水尽也由他。
送僧再参天目
作者：成鹫
朝代：明

尽天上日月星辰作双目，觑不破当今诸方老耆宿。尽大地风云雷电随两足，游不遍天下名山陵与谷。何如瞎驴开眼见主宾，跛象横行无背触。老师老矣胡为哉，十年两度参天目。当时亲见作家来，教餐胡饼因中毒。至今吞吐总无端，恰是桃花正开梅子熟。无弦琴在忆钟期，未惜腰包重结束。一片孤云万里风，直上高峰倚竿木。等閒会计草？钱，六六原来三十六。去时春载阳，归来秋已肃。铁牛渡海吃铁鞭，金翅摩空啄金栗。中间不隔一毫端，圜是蒲团方曲录。我本山中人，还山有茅屋。年年尽送渡江僧，顽石明知不是玉。但愿独坐飞云峰顶待师回，自把一枝无孔笛吹无字曲。
送僧再参天目
作者：成鹫
朝代：明
体裁：古风

尽天上日月星辰作双目，觑不破当今诸方老耆宿。尽大地风云雷电随两足，游不遍天下名山陵与谷。何如瞎驴开眼见主宾，跛象横行无背触。老师老矣胡为哉，十年两度参天目。当时亲见作家来，教餐胡饼因中毒。至今吞吐总无端，恰是桃花正开梅子熟。无弦琴在忆钟期，未惜腰包重结束。一片孤云万里风，直上高峰倚竿木。等閒会计草�钱，六六原来三十六。去时春载阳，归来秋已肃。铁牛渡海吃铁鞭，金翅摩空啄金栗。中间不隔一毫端，圜是蒲团方曲录。我本山中人，还山有茅屋。年年尽送渡江僧，顽石明知不是玉。但愿独坐飞云峰顶待师回，自把一枝无孔笛吹无字曲。
送僧归里
作者：成鹫
朝代：明

伶俐衲僧世稀少，触著一了便百了。鼻孔撩天两眼高，一緉麻鞋紧俏俏。自誇蓦直到台山，依旧门前打之绕。中途撞著婆子禅，指条去路令分晓。一朝撞倒须弥卢，不道归家路绵邈。不绵邈，新妇骑驴阿家牵，世路红尘空扰扰。
送僧洞然参方
作者：成鹫
朝代：明

挥手红尘入翠微，相逢岐路两依依。心存海岳难留住，家在湖山及早归。霜锷磨成须什袭，箭锋留待出重围。悬知冀北空群后，应笑驽骀未息机。
送僧还里省母
作者：成鹫
朝代：明

无成底事未閒身，回首门闾有老亲。世外彩衣犹恋母，道傍青眼未逢人。满船明月家将近，两袖清风客不贫。归去北堂何所献，衣珠擎出是家珍。
送六幻师归珠崖东山
作者：成鹫
朝代：明

三月海波如掌平，东风吹送一帆轻。还家踏著来时路，不用旁人为指程。茫茫大地总无禅，借路归家得悄然。昨夜铁牛奔渡海，一时还尽草鞋钱。浩歌归去有来由，万水千山一钵收。别后相思何处所，月明人在钓鱼舟。曾宿东山山上寺，至今犹复忆前因。送君好好还山去，从此居亭有主人。多异山中白额虎，龙池池上赤梢鱼。相逢为致殷勤意，别后枯禅已废书。海外相随小犊儿，于今长大渐成痴。从师归去烦收管，耕月犁云好及时。
送六幻师归珠崖东山·其一
作者：成鹫
朝代：明

三月海波如掌平，东风吹送一帆轻。还家踏著来时路，不用旁人为指程。
送六幻师归珠崖东山·其三
作者：成鹫
朝代：明

浩歌归去有来由，万水千山一钵收。别后相思何处所，月明人在钓鱼舟。
送六幻师归珠崖东山·其二
作者：成鹫
朝代：明

茫茫大地总无禅，借路归家得悄然。昨夜铁牛奔渡海，一时还尽草鞋钱。
送六幻师归珠崖东山·其五
作者：成鹫
朝代：明

多异山中白额虎，龙池池上赤梢鱼。相逢为致殷勤意，别后枯禅已废书。
送六幻师归珠崖东山·其六
作者：成鹫
朝代：明

海外相随小犊儿，于今长大渐成痴。从师归去烦收管，耕月犁云好及时。
送六幻师归珠崖东山·其四
作者：成鹫
朝代：明

曾宿东山山上寺，至今犹复忆前因。送君好好还山去，从此居亭有主人。
送关广文典教琼山
作者：成鹫
朝代：明

游不必京华，仕不必台阁。君不见仲尼欲浮海，子舆劝击柝。男儿生不逢孔孟在邹鲁，忍使昔圣今贤终寂寞。出身但愿作儒官，振起颓风返淳朴。一朝筮仕初得心，不惮乘桴徇木铎。珠崖去乡二千里，白浪如山天一角。大鹏奋翼徙南溟，回首蓬蒿笑蜩鸴。到时桃李花正妍，独拥皋比陈绝学。谈经论义羞雷同，直指先天觉后觉。图中一画见天心，纸上六经皆注脚。申韩功利等粪壤，汉儒章句仍糟粕。诸生侧耳闻未闻，薄海同风争拔濯。彼都贤哲曾閒生，文采风流今似昨，如海忠介之骨骰、丘文庄之淹博。当年文献未坠地，好与时贤兴礼乐。刺桐开，木棉落，城南更与诸生约。椰子浆，清可酌，槟榔花，香可嚼。舞雩归咏春正佳，到处东风似乡国。莫道广文贫，儒门原澹泊。莫道广文卑，閒官无束缚。挥手重相期，勿复怅离索。昔年此地我曾游，海阔天空纵行乐。别无一物贮空囊，祇有清风满归橐。世外閒人似贵人，千里一堂同作略。长官不比老僧贫，常禄犹堪支负郭。探囊剩有一钱看，笑杀山中老饥鹤。
送刘东溪北上谒诠
作者：成鹫
朝代：明

东溪先生才品高，当今作者推风骚。读书万卷颇自得，兴来落笔生波涛。波涛旦夕为霖去，洒向人间作膏雨。万方草木一时春，六月南薰吹溽暑。东林野老懒下床，朝来忽觉清风凉。披衣起问风来处，闻说东溪正束装。轻装结束何所有，奚背诗囊大如斗。生平心血为谁倾，留与苍生作粮糗。婴儿索乳饥待餐，民胞物与应相关。漫将诗卷酬风月，换取经纶起痌瘝。此身只合宰天下，区区百里胡为者。至人出处不易知，小用大用无取舍。良庖游刃恢有馀，割牛割鸡同批虚。一朝利器在公手，盘根错节当何如。先生行矣时未晚，抟风直上鹏程远。早将名字列屏风，伫见文章推补衮。朝来墨绶暮黄扉，黑头宰相遥相思。不须更问东林老，期君努力为所为。
送刘块然还里
作者：成鹫
朝代：明

有客有客天上来，曰归曰归心悠哉。黄金过眼成粪土，何物可筑燕昭台。非儒非佛亦非仙，酒后狂歌饭后禅。大地一锥无卓处，自携孤影向临川。漆桶掀翻去漆天，青天白日夜如年。问君漆得虚空否，还我天龙一指禅。指头淡出远山春，怒发冲翻漉酒巾。有骨岂堪还作吏，不知束带是何人。诃风骂雨撒痴顽，才鬼诗仙共往还。珍重丰干莫饶舌，文殊原不是寒山。去本不去君且去，留非久留予暂留。前期若问迹删老，云在蒲团月在舟。
送刘块然还里·其一
作者：成鹫
朝代：明

有客有客天上来，曰归曰归心悠哉。黄金过眼成粪土，何物可筑燕昭台。
送刘块然还里·其三
作者：成鹫
朝代：明

漆桶掀翻去漆天，青天白日夜如年。问君漆得虚空否，还我天龙一指禅。
送刘块然还里·其二
作者：成鹫
朝代：明

非儒非佛亦非仙，酒后狂歌饭后禅。大地一锥无卓处，自携孤影向临川。
送刘块然还里·其五
作者：成鹫
朝代：明

诃风骂雨撒痴顽，才鬼诗仙共往还。珍重丰干莫饶舌，文殊原不是寒山。
送刘块然还里·其六
作者：成鹫
朝代：明

去本不去君且去，留非久留予暂留。前期若问迹删老，云在蒲团月在舟。
送刘块然还里·其四
作者：成鹫
朝代：明

指头淡出远山春，怒发冲翻漉酒巾。有骨岂堪还作吏，不知束带是何人。
送十影师还丹霞
作者：成鹫
朝代：明

名山有约昔淹留，岐路沉吟忆旧游。竹里闻鸡迟见日，花边鸣鴂早知秋。风尘老我同漂梗，云水何人更倚楼。从此居亭应有主，不愁无地牧顽牛。
送十洲师还南岳
作者：成鹫
朝代：明

已透云门最上关，偶将馀习托高閒。大师未易鸣孤掌，全豹何妨见一斑。圆月浅深同湛水，片云来往不离山。君归若遇衡中老，应恨罗浮未尽攀。
送卢雁林归里
作者：成鹫
朝代：明

卢生手抱玲珑玉，目送飞鸿理新曲。日暮乡心归兴催，十指沉吟写幽独。深情远韵谁得知，曰有东林方老师。闻所未闻见未见，此声不似平居时。昨日君心如止水，今似行云日千里。止水清泠有浅深，行云去住无端倪。卢生大笑释玉琴，曰公知我真知心。明朝孤棹乘风去，云水迢迢何处寻。
送双桂天公
作者：成鹫
朝代：明

一见愚关便不疑，受恩深处少人知。何妨得座披衣后，正好观山玩水时。法社颓纲凭振起，祖庭虚席莫归迟。自怜后进身先老，欲侍巾瓶未可期。
送吕广文典教程乡
作者：成鹫
朝代：明

道重东南正此时，昌黎千古有遐思。地经往哲曾留泽，文待斯人更起衰。白社只今无客至，青云何处与僧期。西岩本是吾家物，乘兴能来未可知。
送吕耕山从李广文之澄迈
作者：成鹫
朝代：明

却笑耕山子，翻为渡海人。个中知者少，此事与谁陈。游藉儒官重，交从古道亲。行行慎岐路，彼岸淼无垠。我将入山去，君复事南征。海国人稀到，东风自送行。滞形同在客，问道愧称兄。知有归来日，愁予白发生。山间有明月，珍重赠临岐。后夜遥相望，清光知为谁。当中无影象，独立见须眉。正是飞云外，千峰一日时。
送吕耕山从李广文之澄迈·其一
作者：成鹫
朝代：明

却笑耕山子，翻为渡海人。个中知者少，此事与谁陈。游藉儒官重，交从古道亲。行行慎岐路，彼岸淼无垠。
送吕耕山从李广文之澄迈·其三
作者：成鹫
朝代：明

山间有明月，珍重赠临岐。后夜遥相望，清光知为谁。当中无影象，独立见须眉。正是飞云外，千峰一日时。
送吕耕山从李广文之澄迈·其二
作者：成鹫
朝代：明

我将入山去，君复事南征。海国人稀到，东风自送行。滞形同在客，问道愧称兄。知有归来日，愁予白发生。
送吴孝廉北上
作者：成鹫
朝代：明

我生不能走马黄金台，年年送客空归来。旧游通籍十八九，天閒出厩嗤驽骀。微言欲赠不足道，含毫伸纸胡为哉。今朝更送吴公子，轻舟晓发南风驶。舟中有物能自鸣，匣里双龙光照水。斗边夜气通紫垣，天路迢遥八千里。当今薄海方太平，纵横八极无战争。马上吟诗向燕甸，渡江渐次凉飙生。旂亭沽酒对三略，醒前醉后高谈兵。此日圣人思颇牧，得士如君一已足。临轩日策三千言，据鞍射取摩天鹄。从来世眼重科名，何妨一第惊流俗。野老旁观知为谁，归来聊拭山中目。
送吴宗猷从伯氏芥舟之阮江受学
作者：成鹫
朝代：明

之子初生时，予发如髹漆。之子入学年，予发数茎白。去岁子能文，予发白拣黑。今年子远游，予发无拣择。子如哉生明，我如旁死魄。盈虚会有期，日月不相息。少壮贵及时，老大良可惜。之子何所之，湖南岭之北。之子何所为，去家亲讲席。昨暮理琴书，今朝事行役。再拜别二人，依恋两难释。受命行出门，一日三记忆。阿爷命阿儿，寸阴如尺璧。阿母命阿儿，努力加餐食。耿耿方寸中，悠悠行路客。路逢白发僧，记得曾相识。长歌送远人，怅然念今昔。壮哉大鹏雏，高举奋六翮。云垂鹏背轻，天高鹏路直。行矣莫淹留，帝乡在咫尺。当从阮江翁，并驾朝天舄。
送吴芥舟赴沅江县
作者：成鹫
朝代：明

世涂仕宦如沸鼎，芥舟先生心独冷。世情临别多惆怅，东樵老僧笑鼓掌。旁人问我笑何事，欲语不语难为计。默默谁知世外心，哓哓恐触时人讳。请君听我款款陈，男儿出处各有真。山林朝市总一辙，伊周巢许非两人。两人相知畴可匹，芥舟选官吾选佛。沅江岩邑大如拳，湖上官衙仅容膝。强似山僧不出山，土壁茅茨蔽风日。时人莫笑沅江小，四面湖光周八表。时人莫笑沅江贫，龙宫鲛室罗百珍。时人莫笑沅江僻，日近长安天咫尺。时人莫笑沅江閒，弹琴隐几看青山。我笑先生怀利器，错节盘根曾未试。藏锋敛锷直至今，甘与铅刀同钝置。我笑先生游兴高，六年两度陵波涛。长风破浪理舟楫，春满洞庭如感劳。我笑先生最潇洒，琴鹤轻车随上下。吟诗一路出湘潭，閒看儿童骑竹马。我笑先生清且廉，盘中苜蓿水晶盐。移来粉署伴冰檗，清风拂拂吹紫髯。先生行矣勿复道，眼中之人殊草草。长歌一曲反归来，彭泽闻之应笑倒。别后相思笑不休，笑到宦成人已老。
送周生携儿归省
作者：成鹫
朝代：明

秋风迢递雁南飞，前路家山入望微。片席挂随羊角去，轻车载得凤毛归。北堂娱老熊将和，东阁招欢蜡并辉。想到园林多乐事，解装先理旧莱衣。
送圆音禅友主席丹霞
作者：成鹫
朝代：明

海云山色海幢潮，到处门庭未寂寥。猿鹤无心恋城市，不妨龙象远相招。怡山受请独归迟，祖席无人强自持。法社垂秋非所惜，风生庭树倍兴悲。难忘封树在丹霞，吹火因风赖作家。犹胜三年庐墓赐，手栽灵楷不生花。没藏身处却藏身，不为人时正为人。我欲似君难得似，肯因离合别疏亲。别路山川首重回，双池到日藕花开。当初不枉曾相许，亲见丹霞掩耳来。凭君寄语海山樵，咫尺丹梯路未遥。独立孤峰人已老，秋风迟我过虹桥。凭君寄语锦江渔，曾见华亭识得渠。歌罢沧浪相忆否，水清难免是无鱼。凭君寄语谷阳休，临别吟诗记得否。从此居亭应有主，不愁无地牧顽牛。凭君寄语锦岩僧，磴道尘封尚拟登。高枕卧游人不信，梦魂长绕石房灯。凭君寄语马专城，久别还应记得名。一自寒梅虚信施，至今鼠腹尚彭亨。凭君寄语到仁阳，千里何曾异一堂。两地青山同白发，昨来如染再来霜。凭君寄语旧同参，密约难忘楚讱庵。曾否入山烦指点，意中人在白鹅潭。
送圆音禅友主席丹霞·其一
作者：成鹫
朝代：明

海云山色海幢潮，到处门庭未寂寥。猿鹤无心恋城市，不妨龙象远相招。
送圆音禅友主席丹霞·其七
作者：成鹫
朝代：明

凭君寄语锦江渔，曾见华亭识得渠。歌罢沧浪相忆否，水清难免是无鱼。
送圆音禅友主席丹霞·其三
作者：成鹫
朝代：明

难忘封树在丹霞，吹火因风赖作家。犹胜三年庐墓赐，手栽灵楷不生花。
送圆音禅友主席丹霞·其九
作者：成鹫
朝代：明

凭君寄语锦岩僧，磴道尘封尚拟登。高枕卧游人不信，梦魂长绕石房灯。
送圆音禅友主席丹霞·其二
作者：成鹫
朝代：明

怡山受请独归迟，祖席无人强自持。法社垂秋非所惜，风生庭树倍兴悲。
送圆音禅友主席丹霞·其五
作者：成鹫
朝代：明

别路山川首重回，双池到日藕花开。当初不枉曾相许，亲见丹霞掩耳来。
送圆音禅友主席丹霞·其八
作者：成鹫
朝代：明

凭君寄语谷阳休，临别吟诗记得否。从此居亭应有主，不愁无地牧顽牛。
送圆音禅友主席丹霞·其六
作者：成鹫
朝代：明

凭君寄语海山樵，咫尺丹梯路未遥。独立孤峰人已老，秋风迟我过虹桥。
送圆音禅友主席丹霞·其十
作者：成鹫
朝代：明

凭君寄语马专城，久别还应记得名。一自寒梅虚信施，至今鼠腹尚彭亨。
送圆音禅友主席丹霞·其十一
作者：成鹫
朝代：明

凭君寄语到仁阳，千里何曾异一堂。两地青山同白发，昨来如染再来霜。
送圆音禅友主席丹霞·其十二
作者：成鹫
朝代：明

凭君寄语旧同参，密约难忘楚讱庵。曾否入山烦指点，意中人在白鹅潭。
送圆音禅友主席丹霞·其四
作者：成鹫
朝代：明

没藏身处却藏身，不为人时正为人。我欲似君难得似，肯因离合别疏亲。
送圣箭师参方
作者：成鹫
朝代：明

羡君云水正当时，老我烟霞不厌迟。高步自誇双足稳，深心唯许一人知。金能跃冶顽应少，箭贵全锋用乃奇。閒抱瓶砖磨一片，待他归日照须眉。
送增城王广文归海南侍养
作者：成鹫
朝代：明

始以老亲求禄养，还因亲老乞归田。儒官出处关名教，忠孝如斯两得全。有子由来万事足，无官方信一身轻。三年薪俸无馀物，却道先生宦已成。宦成归去复何如，重著莱衣赋遂初。从此北堂多胜事，不须白发倚门闾。
送增城王广文归海南侍养·其一
作者：成鹫
朝代：明

始以老亲求禄养，还因亲老乞归田。儒官出处关名教，忠孝如斯两得全。
送增城王广文归海南侍养·其三
作者：成鹫
朝代：明

宦成归去复何如，重著莱衣赋遂初。从此北堂多胜事，不须白发倚门闾。
送增城王广文归海南侍养·其二
作者：成鹫
朝代：明

有子由来万事足，无官方信一身轻。三年薪俸无馀物，却道先生宦已成。
送孙禹尚还京
作者：成鹫
朝代：明

桃花零落滞河阳，玉树联翩返帝乡。卫玠丰仪年独富，苏门清啸韵偏长。因逢北阮思南阮，更藉元方识季方。怅别溪桥无可赠，片云孤鹤自相将。
送孙长发护其叔氏仁化明府旅衬还京，是冬长发应选诠部
作者：成鹫
朝代：明

自从叶县去瀛洲，谁挟双凫返故丘。锦水丹山逢谢客，素车朴马识孙谋。云随黻翣回仙驭，风送霓旌指帝州。领海凭君作霖雨，金台归去莫淹留。
送宗人北上
作者：成鹫
朝代：明

连钱喷玉饰金羁，一路看山入紫微。好梦早生江令笔，壮游初别老莱衣。千章夏木黄鹂语，万里晴云赤凤飞。倦羽自伤留滞久，雁行先傍帝城归。
送客晚归微月在林漫赠以诗
作者：成鹫
朝代：明

山南水北送山翁，野兴逢秋更不穷。古道客归禾黍外，隔桥人语蓼萧中。溪光远近潮通月，林影参差叶答风。何事适来还适去，笑看閒者亦飞蓬。
送容西渡典教饶平
作者：成鹫
朝代：明

先生于我称世友，曾记鸡坛逐游走。绛帐趋庭莱子衣，玄亭问字侯芭酒。酒阑舞罢各西东，阶前老树摇悲风。大鱼化鹏奋奇翼，鸴鸠斥鴳随飞蓬。路旁车笠一相见，云泥惆怅何匆匆。前年客自冈州至，闻说园林多胜事。凿池引水种莲花，叠石为山起平地。主人爱道不爱金，布地延僧宣妙义。寄语能来及早来，尘世閒人閒不易。我闻客语信还疑，琼林讵有鹪鹩枝。山僧只合居岩谷，国士筵中实不宜。缄书报命无可说，大笑还山弄明月。葭苍露白正怀人，香浦秋风又离别。琴书满戴广文船，倾城祖饯车骈阗。摩挲老眼烟霞外，新诗遥寄水云边。我闻饶平好山水，东去潮阳方百里。昌黎过后寂无人，八代文章凭振起。莫道先生官秩卑，圣朝重道先尊师。莫道先生致身晚，白首青云兴不浅。莫道先生斋舍清，拥书万卷当百城。莫道先生薪俸薄，苜蓿晶盐堪细嚼。先生行矣勿复道，济溺起衰非草草。暂时别却好园林，直向环桥采芹藻。芹藻何如池上花，一度繁华一枯槁。功成名遂早归来，只恐寻僧僧已老。
送岑金纪游珠崖五首
作者：成鹫
朝代：明

海外曾归客，春来复送人。相看同去住，临别且逡巡。去以初弦月，行当渐满轮。不应惟独照，凭尔辨疏亲。壮志销磨尽，孤云独自飞。平生远游意，多半与心违。五岳我将去，三年君始归。何时更来此，同采粤山薇。江海未云远，山川宁阻长。遥情寄溟渤，高咏别沧浪。榻下青毡地，兰生古桂旁。悠悠浮海意，千里忆同堂。郭外灵泉寺，精蓝隐半峰。僧惟多异主，人有合溪翁。扣石千山应，闻香百和同。为君先指注，到日好追从。我爱海潮胜，层岩亲手开。此身难久住，三载许重来。曲磴丹梯入，高窗碧嶂回。劳君老词客，拂拭旧莓苔。
送岑金纪游珠崖五首·其一
作者：成鹫
朝代：明

海外曾归客，春来复送人。相看同去住，临别且逡巡。去以初弦月，行当渐满轮。不应惟独照，凭尔辨疏亲。
送岑金纪游珠崖五首·其三
作者：成鹫
朝代：明

江海未云远，山川宁阻长。遥情寄溟渤，高咏别沧浪。榻下青毡地，兰生古桂旁。悠悠浮海意，千里忆同堂。
送岑金纪游珠崖五首·其二
作者：成鹫
朝代：明

壮志销磨尽，孤云独自飞。平生远游意，多半与心违。五岳我将去，三年君始归。何时更来此，同采粤山薇。
送岑金纪游珠崖五首·其五
作者：成鹫
朝代：明

我爱海潮胜，层岩亲手开。此身难久住，三载许重来。曲磴丹梯入，高窗碧嶂回。劳君老词客，拂拭旧莓苔。
送岑金纪游珠崖五首·其四
作者：成鹫
朝代：明

郭外灵泉寺，精蓝隐半峰。僧惟多异主，人有合溪翁。扣石千山应，闻香百和同。为君先指注，到日好追从。
送庞西牟公车
作者：成鹫
朝代：明

三年前记别君时，袖取奇香寄所思。我友尚存怀里字，故人犹是社中儿。花明上国看千树，春满家山老一枝。从此东林归不得，纵归多恐笑攒眉。
送张子白明府归里
作者：成鹫
朝代：明

长安贵人骑大马，清远清官归邺下。水陆销支买鹤钱，糇粮罄尽修琴价。奚囊转重宦囊轻，手版长抛歌板罢。周行如砥直如弦，一路吟诗到家舍。道旁送者谁与谁，白发山人来劝驾。君不见绥山李雪樵，解印归田事耕稼。又不见番禺姚令公，计拙心劳快休假。同声相应好相求，同病相怜不相借。寂寞东林旧主宾，惆怅莲花自开谢。有缘聚似露珠团，无缘散若瓶水泻。清风留作岭头春，棠阴蔽芾无冬夏。野老空馀去后思，古道至今成话把。归去来，归去来，天路仔肩猛然卸。濯足临清漳，振衣登太华。名山有约待同游，向平未老须婚嫁。不用重寻忼慨歌，廉吏不可为而可为也。
送徐铎愚归五羊兼柬城中诸子时值宾兴
作者：成鹫
朝代：明

东书还问锦江津，霜入枫林叶叶新。秋草渡头归病客，槐花时节送閒人。儿童颇怪诗囊重，造物多嫌古道真。寄语郡城车盖地，不知谁念马卿贫。
送徒大机还珠崖
作者：成鹫
朝代：明

当年渡海为从师，学得而翁一半痴。从此要归归便得，不须还问再来期。
送愚破师还匡庐同光省觐
作者：成鹫
朝代：明

同光雪色正齐腰，归去门庭未寂寥。竹杖远寻庐岳寺，芒鞋重过虎溪桥。生衣出匣搴云补，新笋开炉带箨烧。想到故山多胜事，好将生计报东樵。
送愿来禅友之海南
作者：成鹫
朝代：明

世间不遣有名利，陌上应知无别离。斯言脍炙今人口，聪明汨没同愚痴。梯山航海争走险，涂穷日暮相追随。谁能掀翻窠与臼，曰有丹霞狮子儿。君不见南溟之水名天池，大鹏奋翼摩天飞。鸴鸠斥鴳不敢渡，仰首大笑称希奇。借问图南何所取，舍名与利将焉之。翱翔蓬蒿亦已足，飞抢榆枋聊待时。大鹏一往不回顾，抟风直上高高处。名闻利养两不知，海阔天空随去住。无可舍，无可取，临行记得向上句。六月一息便归来，大知小知相对语。
送成其超还里
作者：成鹫
朝代：明

去岁河梁君送我，今年海外我逢君。到来两见初圆月，归去还同不住云。林下覆棋人未散，夜中饯酒客仍醺。如何便上轻车别，前路砧声次第闻。
送戴明府还柳州
作者：成鹫
朝代：明

自斲枯桐被七丝，孤音何处问钟期。下山正值弹琴宰，岐路聊为别鹤辞。青嶂一枰仙客奕，黄柑千树使君祠。归来定卜愚溪住，迟我他年访戴逵。
送无我师还里，兼柬里中诸子
作者：成鹫
朝代：明

同游几日复离居，赠别无多意有馀。白发淹留非所惜，红尘归去欲何如。新诗近欠名山债，密约凭将故里书。岐路转多心转惑，从来儿女会牵裾。
送易州牧赵山公之官
作者：成鹫
朝代：明

美人为政美人乡，手抱瑶琴到五羊。一路清风归易水，万方霖雨出天潢。箕裘奕世图麟阁，节钺专潘并雁行。王谢风流真不忝，隔桥吟咏笑相将。
送本师入云门
作者：成鹫
朝代：明

老来翻喜病身閒，正好随师远闭关。留得馀生在尘世，定寻归路入名山。溪声过耳成流转，云影无心自往还。到日若从深处隐，松寮多结两三间。
送李善藏省觐揭扬因柬其尊人李远霞广文
作者：成鹫
朝代：明

扁舟东去枉相寻，珍重趋庭报好音。千里暮山游子意，一溪流水故人心。乘车自古多岐路，携手何年共入林。池上莲花开得好，思君难免费长唫。
送李尚卿公车
作者：成鹫
朝代：明

清晨有客款重扉，笑把行藏问衲衣。似我索居何忍别，随人劝驾与心违。海风不禁溟鱼化，天路难兼斥鴳飞。行矣青云好乘兴，未应蓬荜借光辉。
送李广文方水掌教筠城，兼寄潘明经圆子
作者：成鹫
朝代：明

同游回首各升沉，往事那堪数至今。两度川山仍旧路，三年风木负初心。大儒到处多虚席，古道由来有盍簪。白首故人如见讯，祖庭秋冷待相寻。
送李广文远霞司训揭阳
作者：成鹫
朝代：明

臣也师也父兄也，如鼎三足车四马。富人贵人閒道人，如行有伴居有邻。三者缺一均不可，一之二之成彼我。閒道人，畴不尔，富贵贫贱皆相似。师臣父兄谁克当，揭阳先生马山李。东樵之友孔门徒，柱下之孙崇义子。一朝受命作儒臣，倾城祖饯车辚辚。白鹅潭上钓鱼叟，仰首青云识故人。临岐欲赠无可说，笑指前车看前辙。前涂那得有閒缘，閒到为官忙不歇。朝逢迎，暮干谒，日接诸生苛礼节。苜蓿阑干希送钱，冷署寒毡谁立雪。门前桃李成畏途，望风疾走争回车。内圣外王等糟粕，出名入利交锱铢。前车覂驾后当戒，岂效若辈徒区区。崇义传家应不薄，两袖清风归负郭。父肯播，子肯穫，方寸良田任开拓。清白之后大有人，天将以子为木铎。提聋警聩振颓风，老我閒人甘寂寞。
送李方水典教临皋
作者：成鹫
朝代：明

有母倚门孙绕膝，男儿俯仰事未毕。老兄去作宦游人，山僧又是参方日。曾闻儒者戒远游，胡为孔孟终周流。古来贤圣且如此，我辈岂得长淹留。吾家更有陈公案，不见新州卖柴汉。自从獦獠入黄梅，引得儿孙恩爱断。堂中饭熟热椀鸣，一饱各自东西行。老兄选官予选佛，岂效儿女牵痴情。痴情决绝孤琴悄，无弦一曲知音少。不道珠崖道里赊，不道先生官职小。不道广文薪俸微，不道故人相见稀。若教官舍成窠臼，那得儒冠伴衲衣。山僧老矣君亦老，成道成名归及早。知恩容易报恩难，作宦参方非草草。
送李方水典教临皋
作者：成鹫
朝代：明
体裁：古风

有母倚门孙绕膝，男儿俯仰事未毕。老兄去作宦游人，山僧又是参方日。曾闻儒者戒远游，胡为孔孟终周流。古来贤圣且如此，我辈岂得长淹留。吾家更有陈公案，不见新州卖柴汉。自从獦獠入黄梅，引得儿孙恩爱断。堂中饭熟热碗鸣，一饱各自东西行。老兄选官予选佛，岂效儿女牵痴情。痴情决绝孤琴悄，无弦一曲知音少。不道珠崖道里赊，不道先生官职小。不道广文薪俸微，不道故人相见稀。若教官舍成窠臼，那得儒冠伴衲衣。山僧老矣君亦老，成道成名归及早。知恩容易报恩难，作宦参方非草草。
送李方水还临高学署
作者：成鹫
朝代：明

三年一别一番新，几度相逢笑有因。僧未参方官未擢，闭门人亦出门人。停车惘惘不胜情，斟酌前岐旧路程。古道至今成鉴辙，那堪重过辨州城。海南海北总春风，处处行吟似粤中。想到官衙梅雨候，槟榔红遍荔枝红。啼莺恰恰燕喃喃，欲别难为越俎谈。我纵无言君也会，十年不枉是同参。
送李方水还临高学署·其一
作者：成鹫
朝代：明

三年一别一番新，几度相逢笑有因。僧未参方官未擢，闭门人亦出门人。
送李方水还临高学署·其三
作者：成鹫
朝代：明

海南海北总春风，处处行吟似粤中。想到官衙梅雨候，槟榔红遍荔枝红。
送李方水还临高学署·其二
作者：成鹫
朝代：明

停车惘惘不胜情，斟酌前岐旧路程。古道至今成鉴辙，那堪重过辨州城。
送李方水还临高学署·其四
作者：成鹫
朝代：明

啼莺恰恰燕喃喃，欲别难为越俎谈。我纵无言君也会，十年不枉是同参。
送李明府归田用郭蓺圃韵
作者：成鹫
朝代：明

此心如虚舟，浮名等匏系。东门有爰居，不受臧孙祭。散木与散人，深山托深柢。万事由自然，四海皆兄弟。当局早息肩，旁观争见替。达人知止足，俗士忘聋蔽。园绮避汉高，巢由傲尧帝。躬耕负郭田，努力完官税。问俗但桑麻，安居无瘴疠。仰见古人心，俯顺时王制。真乐只自如，烦言岂容赘。善哉绥山翁，解组歌丛桂。倦鸟思旧林，春光正晴霁。老稚相扶将，攀辕情孔泥。慈母顾复勤，十步一为憩。焉知长往心，故作淹留计。我本林下人，卧雪柴门闭。云月总同情，溪山各殊势。长携龙尾车，相与事耕蓺。黾勉报知音，遐心得遥契。郭子登仙俦，长歌送兰枻。归来过弊庐，话到阳乌逝。出君远寄诗，吟诗当分袂。宾雁去已遥，报书怅迢递。我闻龙门山，昔有苏汝砺。藏书三万卷，日久蒙尘秽。君归好卜居，云台峙天际。开卷豁双眸，著书发灵慧。香国盛芳菲，空谷多兰蕙。采之持赠谁，好风远还济。回首野棠春，清阴成广蔽。美人去不来，芳踪畴可继。野老甘守株，窘步防颠蹶。驰想到蚕丛，山川未留滞。神交如珀针，离忧宁芥蒂。坚彼松柏操，后凋在寒岁。
送李生之楚从军因寄梁腾虎
作者：成鹫
朝代：明

有策不肯干诸侯，有腰不愿逢督邮。此公只合老牖下，早年当去今当留。头上缨雄冠，腰间悬蒯缑。借问谁家儿，恐是汉时飞将唐药师。同室有斗民殿屎，李生李生行莫迟。击楫过三湘，振衣登九疑。道遇梁腾虎，谓我遥相思。寄言兵者是凶器，圣人不得已而后用之。
送李苍水主教化州
作者：成鹫
朝代：明

广文先生清洒洒，官冷心閒身未暇。手提木铎出蓬蒿，去年东去今西下。重来别路两经秋，正值空林初解夏。道旁车笠走相送，班荆旧是同游者。忆昨齐昌一访君，半载山癯寄官舍。春风三月送归僧，梦里昔游如昨夜。人生离合会有时，勿惜为君重劝驾。殷勤次第说官程，四坐相看莫相讶。西南一路入高凉，平原道直澄川泻。只轮车上青油伞，稳坐看山如广厦。到时日暮宿邮亭，四野孤烟起桑柘。诸生束带出郭迎，明发斋夫催上马。入门高坐讲道德，二帝三王无五霸。上农播种下农穫，莫误糠秕作良稼。大儒出矣小儒鸣，安事诗书兴教化。闻君早得如意珠，一颗圆明大无价。今来卖与辨州儿，罔象离朱难假借。山僧拭目几回看，临岐休说无生话。祇凭寄语彼都人，罄取顽金归大冶。当知今日李先生，也向东林曾结社。
送李陈二子赴中宿
作者：成鹫
朝代：明

南国芳菲共一丛，夭桃秾李挹清风。河阳欲问栽花地，乔樾当门是狄公。龙驹并辔别仙羊，万里秋空疋练长。一顾定知声价重，主人原是昔孙阳。三尺青桐七轸丝，匣中流水有遐思。鸣琴单父今知己，不用黄金铸子期。击楫闻鸡并著鞭，车书同轨更同天。阳春有脚无遐迩，到日宁忧雨露偏。
送李陈二子赴中宿·其一
作者：成鹫
朝代：明

南国芳菲共一丛，夭桃秾李挹清风。河阳欲问栽花地，乔樾当门是狄公。
送李陈二子赴中宿·其三
作者：成鹫
朝代：明

三尺青桐七轸丝，匣中流水有遐思。鸣琴单父今知己，不用黄金铸子期。
送李陈二子赴中宿·其二
作者：成鹫
朝代：明

龙驹并辔别仙羊，万里秋空疋练长。一顾定知声价重，主人原是昔孙阳。
送李陈二子赴中宿·其四
作者：成鹫
朝代：明

击楫闻鸡并著鞭，车书同轨更同天。阳春有脚无遐迩，到日宁忧雨露偏。
送李静庵广文还仁化学署兼怀前广文郭元修暨旧游诸子
作者：成鹫
朝代：明

浮图杰阁锦江头，曾记鹓行狎野鸥。前有林宗后元礼，送君还拟嗣同舟。夜来有梦到仁阳，旧社重开逸兴长。君见宗雷凭寄语，相思人在水云乡。
送李静庵广文还仁化学署兼怀前广文郭元修暨旧游诸子·其一
作者：成鹫
朝代：明

浮图杰阁锦江头，曾记鹓行狎野鸥。前有林宗后元礼，送君还拟嗣同舟。
送李静庵广文还仁化学署兼怀前广文郭元修暨旧游诸子·其二
作者：成鹫
朝代：明

夜来有梦到仁阳，旧社重开逸兴长。君见宗雷凭寄语，相思人在水云乡。
送杨勉斋北上公车
作者：成鹫
朝代：明

一回见面一回新，不觉相逢是贵人。未敢久留三笑侣，近须忙趁百花春。梦游海岳身先老，道合风云曾有因。君去选官予选佛，局中谁为辨疏亲。
送林向超还北流幕因柬谢合脚公明府
作者：成鹫
朝代：明

归时上巳去春深，怅别前山日又沉。黑土久增凋弊叹，青油空负治安心。棋当斗劫须留谱，琴到更张始辨音。自古神仙多吏隐，丹砂勾漏不忍寻。
送林四入楚
作者：成鹫
朝代：明

先生两脚如转磨，行走日多少眠坐。昨暮东来晓西去，路指祝融峰顶过。祝融峰顶日高高，野客山中犹爝火。先生大笑行出门，八尺龙驹鸣駊騀。谩从去日计归期，看我蒲团穿几个。旁人借问客为谁，答道今日此翁前日我。
送林梅村解元
作者：成鹫
朝代：明

立身须作第一人，学佛当观第一义。丈夫圣谛且不为，选官选佛应无异。林君名字天下闻，贤书首荐称人瑞。文章于尔但秕糠，传入长安曾纸贵。岂知妙道中所存，明镜当空无一字。六年两度上金台，世路无人知国士。上元甲子三阶平，黄河见底麒麟至。大人利见会有时，看君出疆还载质。轻车熟道早登程，万里风云若平地。去时岭上花正开，到日皇州花下醉。春风得意远相闻，山中笑杀无名氏。老僧老矣不出门，吟诗送客无佳思。岐路因君赠一言，却恐贵人多忘记。休忘记，便作南宫第一人，更有人间第一事。
送梁太史还史馆
作者：成鹫
朝代：明

昨宵奇梦出江干，祖饯殷勤送显官。此事十年曾未见，逢君一笑太无端。鹪鹩过雪栖偏稳，鸑鷟乘风去不难。敢望留衣与僧别，前途多少范生寒。
送梁晋煌适珠崖省墓
作者：成鹫
朝代：明

孤儿十载已无家，又逐飞蓬渡海涯。分室我应惭郈伯，下车谁复问西华。桑榆日暮频怜影，杕杜春深自放花。此去定知防墓近，白杨犹有未归鸦。
送毛希瞻广文
作者：成鹫
朝代：明

我爱毛安阳，高节难为匹。一命足承欢，欣然捧郡檄。怀古钦芳踪，千秋谁继述。翘首铁城隅，星峰何崒嵂。川岳毓精英，佳气殊葱郁。爰有丹徒公，清风振群物。彭泽赋归田，东林问遗逸。乘兴枉篮舆，高论投胶漆。羡君伟男儿，相随过蓬荜。格外恕疏慵，许结王生袜。駊騀千里驹，空群遽超忽。驾言骋八荒，风驰还电拂。结发对大廷，韬光丰劲翮。昨日尚趋庭，今朝衔命出。筮仕得儒官，亦复为亲屈。琴书事远游，雄才居散秩。过我旧林泉，话别还促膝。笑指鳄湖东，扁舟去何疾。遥遥秦岭云，望望韩江日。云日映青毡，春风生彩笔。到处便留题，奚囊未萧瑟。茶山春正深，登堂讲儒术。士习振颓纲，青衿知表率。桃李渐成蹊，问奇争入室。舞雩随咏归，童冠非一一。先生胜事多，遐想聊髣髴。倘念山中人，报我毋遗失。
送汝得师住静龙爪岩
作者：成鹫
朝代：明

峰前峰后一家春，暂得移居事事新。水石平分凭地主，云霞多散与山邻。篅瓢小结宽容膝，曲录閒眠稳称身。他日寻师过龙尾，半天招手是何人。
送潘亦庶游珠崖
作者：成鹫
朝代：明

珠崖旧路我曾过，指点君行胜事多。随地看山移店宿，停车得句扣轮歌。东林长者名支遁，南国佳人字梦婆。到日相逢应见讯，为言行脚尚蹉跎。
送澹崖师归隐华封山
作者：成鹫
朝代：明

大人之患不识时，小人之患好为师。天花乱坠黦泥土，野干自谓师子儿。江河日下失砥柱，慧命不绝如悬丝。老僧老眼看一过，忍笑不住长歔欷。休歔欷，眼前所见类如此，澹崖智者独不尔。手持鈯斧出华林，入门敲出南樵髓。南樵老人道眼高，识尽龙头与蛇尾。肋下三拳？处亲，转怒回瞋作欢喜。相呼相唤别华封，踏上黄山万念空。九夏安居忙不彻，故山归去卖松风。松风到处无人买，持赠鹅潭潭上翁。莫草次，且从容。酬君一柄锄云镬，耕遍千峰还万峰。
送澹崖师归隐华封山
作者：成鹫
朝代：明
体裁：古风

大人之患不识时，小人之患好为师。天花乱坠黦泥土，野干自谓师子儿。江河日下失砥柱，慧命不绝如悬丝。老僧老眼看一过，忍笑不住长歔欷。休歔欷，眼前所见类如此，澹崖智者独不尔。手持鈯斧出华林，入门敲出南樵髓。南樵老人道眼高，识尽龙头与蛇尾。肋下三拳�处亲，转怒回瞋作欢喜。相呼相唤别华封，踏上黄山万念空。九夏安居忙不彻，故山归去卖松风。松风到处无人买，持赠鹅潭潭上翁。莫草次，且从容。酬君一柄锄云镬，耕遍千峰还万峰。
送玉泉师还匡庐
作者：成鹫
朝代：明

玉泉不识面，识得玉泉心。暂作还乡客，终当返旧林。万杉寻路入，五老闭门深。我亦孤峰宿，无由共一岑。
送王君祈还里
作者：成鹫
朝代：明

与君同作断蓬飞，绝徼相逢又送归。一十四州为客久，二千馀里见人稀。梦回沧海心兼远，路入青萝兴不违。想到家山秋正好，菊花盈把酌晴晖。
送王固山裕公入觐
作者：成鹫
朝代：明

曾参羽卫领貔貅，重珥金貂觐冕旒。禹甸山河看带砺，汉台人物羡箕裘。拥书南面千秋业，倚剑长天万里侯。将相有才仙有骨，未须还问赤松游。秋江风便锦帆开，怅别何堪鼓吹催。翘首五云天际远，行看八座日边回。临轩问俗将诗献，上苑移花奉诏栽。应笑林间老樗枥，重门深锁长莓苔。园林结构几经春，一度花开一度新。领取风云归帝室，许分松石与山人。宦情多半依封树，秋思无端在鲙莼。节钺重来知有约，暂留烟雨候车尘。
送王固山裕公入觐·其一
作者：成鹫
朝代：明

曾参羽卫领貔貅，重珥金貂觐冕旒。禹甸山河看带砺，汉台人物羡箕裘。拥书南面千秋业，倚剑长天万里侯。将相有才仙有骨，未须还问赤松游。
送王固山裕公入觐·其三
作者：成鹫
朝代：明

园林结构几经春，一度花开一度新。领取风云归帝室，许分松石与山人。宦情多半依封树，秋思无端在鲙莼。节钺重来知有约，暂留烟雨候车尘。
送王固山裕公入觐·其二
作者：成鹫
朝代：明

秋江风便锦帆开，怅别何堪鼓吹催。翘首五云天际远，行看八座日边回。临轩问俗将诗献，上苑移花奉诏栽。应笑林间老樗枥，重门深锁长莓苔。
送王晋予孝廉
作者：成鹫
朝代：明

珠崖南望天水连，四州十县凌苍烟。山川云物钟南偏，地灵人杰佳气骈。丘公海公相后先，千秋事业垂丹铅。定安宗伯称比肩，文章道德无轾轩。后来继起多象贤，风流儒雅何翩翩。君家奕世科名联，趋庭家学推渊源。雄才挺出牛女躔，读书万卷超言诠。藻思逸韵如涌泉，弱毫跃跃多所宣。文成万选誇青钱，一朝姓字人争传。金鞍白马跨锦鞯，鹿鸣宴罢先著鞭。朝辞五岭暮幽燕，看花直到金台边。倾城祖饯车骈阗，骊歌唱彻还管弦。天风吹上孝廉船，珠江日出锦帆悬。道旁观者争垂涎，男儿得志非偶然。旧游老我山中禅，相逢车笠私相怜。海上白鸥曾往旋，升沉回首成天渊。行矣努力勿复言，长安大道直如弦。上林花发春正妍，故山容我高枕眠。大鹏奋翼摩苍天，鹪鹩一枝聊自全。故人许我来埽门，旧社重游还有缘。多异山中茅数椽，期君过桥看种莲。
送琴僧归里
作者：成鹫
朝代：明

高僧白发垂两耳，手抱朱弦古焦尾。自言能作水仙操，知音止有连成子。去年为客穗城西，大声压倒城与市。灯笼露柱暗点头，盲龟跛鳖生欢喜。我住山中少到城，焉知世界大如此。闻名却恨识翁迟，相见匆匆空复尔。下榻张琴未及弹，明发扁舟戒行李。孤灯话到定钟鸣，中庭片月照衣被。匣中枯木解龙吟，笑我痴聋难举似。临岐珍重老师翁，大笑抱琴归故里。当年我亦审音人，老来失却无名指。无弦挂壁寂无声，觌面相逢良有以。夜深开匣共商量，一曲南薰清且驶。归来高踞万山头，别后相思在流水。
送画师
作者：成鹫
朝代：明

曾修白业礼圭峰，竿木何妨此寄踪。岂有丹青同画虎，却缘水墨会成龙。篮舆随地堪乘兴，紫石为田且作农。前路云山与人物，一重深又一重重。
送石广文赴西粤分考
作者：成鹫
朝代：明

香山广文石娥啸，学究谈禅穷典要。斋珠缀领作朝珠，古调希声成别调。麟经领荐是何年，走马金台正英妙。抟风奋起北溟鹏，开笼放出新罗鹞。蹉跎几度上公车，抱玉还山赋遂初。谢公久注苍生望，陶令先回白社车。寻师亲入圆通室，契道参同教外书。虚空打破作明镜，窠臼掀翻擎智珠。智珠系在儒巾角，抛却簿书徇木铎。手握金篦入铁城，净刷嚣尘归澹薄。苜蓿盘中谁送钱，棂星门外堪罗雀。诸生屏迹萧生来，说有谈无差不恶。先生本是佛仙儒，萧生自号古之愚。师资针芥良不偶，问奇载酒徒区区。山僧近住鹅潭上，钓得锦江双鲤鱼。静山冷署见宾主，烟雨空林念索居。索居室迩人不远，出岫云心自舒卷。断科使者一纸书，撮合神交来早晚。三生石上一相寻，半月扁舟频往返。坐消暑气散尘襟，又赋西征趋棘院。漫说閒官閒似僧，捧檄驱车去不停。才经五里又千里，行过山程更水程。临岐欲赠难为赠，一抱无弦弹月明。曲终我亦还山去，云水茫茫空复情。
送罗喜人行商交南
作者：成鹫
朝代：明

嗟君岂合老风尘，一曲骊歌勿复陈。自挽役车投黑齿，更资章甫适文身。萍蓬正值干戈地，书剑难消寂寞春。到处若逢阳翟贾，不知奇货属何人。
送罗山甫入京
作者：成鹫
朝代：明

锦江流水接通津，野老长歌送远人。古道论交君仅见，新诗盈箧客非贫。登临记得曾游路，匡济偏宜未老身。挥手不须怅离别，重来应及岭头春。
送罗戒轩讲学郡城
作者：成鹫
朝代：明

东林林下送西宾，独木桥头指去津。白社旧游成远别，碧峰回首已无邻。乡僧入梦谁为主，山月辞家倍照人。想到穗城逢上巳，不妨重周舞雩春。
送罗颢甫讲学铁城
作者：成鹫
朝代：明

山僧住山冷如水，春寒夜坐无衣被。隔窗短烛分照人，明发罗君戒行李。问君行李能几何，重等须弥轻过纸。世人所有君独无，两脚一肩行百里。世人所无君尽有，九象五丁驮不起。君昔读书书笑君，蠹鱼腹里寻糠秕。一朝糠秕发灵芽，浑沌重生圣贤死。死者已死生者谁，俗士得皮君得髓。六经放下无一言，直向穷荒唱宗旨。东西南北同此心，大道为公应尔尔。题诗寄语彼都人，谛观今日罗夫子。
送羽林领军陛见三首
作者：成鹫
朝代：明

建牙吹角下楼船，直驾长风溯百川。出匣双龙光照水，连镳四马并朝天。岸容带菊呈金印，山意将梅引玉鞭。林下野人频拭目，看君姓字上凌烟。多君此去气何豪，马上霜花拂锦袍。旌旆兼程天路近，风云发轫汉坛高。相将竹帛分龙节，怀抱经纶讲豹韬。大笑山中老铅椠，腰间不识吕虔刀。出身便作羽林儿，换取朝衣拜凤墀。脱颖囊锥看此日，拔茅连茹正当时。雪晴古驿高歌入，霜发新硎望气知。想到南衙多胜事，御河冰泮问归期。
送羽林领军陛见三首·其一
作者：成鹫
朝代：明

建牙吹角下楼船，直驾长风溯百川。出匣双龙光照水，连镳四马并朝天。岸容带菊呈金印，山意将梅引玉鞭。林下野人频拭目，看君姓字上凌烟。
送羽林领军陛见三首·其三
作者：成鹫
朝代：明

出身便作羽林儿，换取朝衣拜凤墀。脱颖囊锥看此日，拔茅连茹正当时。雪晴古驿高歌入，霜发新硎望气知。想到南衙多胜事，御河冰泮问归期。
送羽林领军陛见三首·其二
作者：成鹫
朝代：明

多君此去气何豪，马上霜花拂锦袍。旌旆兼程天路近，风云发轫汉坛高。相将竹帛分龙节，怀抱经纶讲豹韬。大笑山中老铅椠，腰间不识吕虔刀。
送蔚园弟之沅江幕，因寄吴明府
作者：成鹫
朝代：明

东樵好友吴芥舟，雄才大略誇壮猷。一朝受命出神武，百里快有贤君侯。良弓射雕先射虱，庖刀割鸡方割牛。造物于君良不薄，大才小用皆有由。我在东林久藏拙，腊时记得春时别。雨窗夜话墨未乾，寘书怀袖明还灭。思君高过岭头云，思君皎若洞庭月。思君清比玉壶冰，思君白似银盘雪。今来汉口守庚申，来岁沅江作主人。种得桃花千万树，江山无地不阳春。春风鹤梦遥相忆，日暮鸰原怅别频。到时若问乡园事，莫笑原生病且贫。
送衣石师下山
作者：成鹫
朝代：明

辜负莲花开满池，下山相问欲何之。但言世外閒无事，只有人间病要医。分付云霞护草堂，出门珍重说行藏。旁人痛痒休相管，好向维摩检旧方。何物相随药一笼，杖头明月与清风。老师未得全收拾，留半山僧住此中。
送衣石师下山·其一
作者：成鹫
朝代：明

辜负莲花开满池，下山相问欲何之。但言世外閒无事，只有人间病要医。
送衣石师下山·其三
作者：成鹫
朝代：明

何物相随药一笼，杖头明月与清风。老师未得全收拾，留半山僧住此中。
送衣石师下山·其二
作者：成鹫
朝代：明

分付云霞护草堂，出门珍重说行藏。旁人痛痒休相管，好向维摩检旧方。
送说泉师参方
作者：成鹫
朝代：明

祇嫌吾道太支离，裹足偷閒且后期。万里孤筇人独往，一声长笛自家吹。相随拨草瞻风日，不是游山玩水时。为报诸方参学者，年来慧命似悬丝。
送远辉律师住持明月寺
作者：成鹫
朝代：明

异地同参即近邻，谩因离合别疏亲。名山今有居亭主，大地谁为讲律人。忽夏忽秋秋已暮，适来适去去何频。长空明月遥相见，待与吾师转法轮。
送邝词辉孝廉北上
作者：成鹫
朝代：明

忆昨与君相见时，参差短鬓如青丝。壮心一日三上马，酒酣肝胆逢人写。幕府从容借箸筹，吟诗共上临江楼。时取床头三尺铁，四手摩挲两心热。功名自断图凌烟，满堂宾客私相怜。须臾别来各殊世，城市山林自为计。天南雪后花正开，神鱼拨浪随风雷。逸足追风留不住，一朝挟策出门去。道旁饯送多嘉宾，车盖杂踏风吹尘。独有罗浮山上客，岐路相逢莫相识。故人下马为班荆，前川日夕君当行。留君坐到津头月，世事茫茫勿重说。人生遇合会有时，我虽不语君应知。微言欲赠难草草，得意归来为君道。
送郭论部公车
作者：成鹫
朝代：明

登仙郭泰拟登瀛，次第看花到雒城。名下尽人知国士，榜中似舅有贤甥。三千水击凭风力，一半春光入世情。独钓寒江吾老矣，沧浪清又见河清。
送铁城诸子还邑寄题曹调仲读书堂
作者：成鹫
朝代：明

谩从尘籍问三馀，试听山僧说太初。仓颉未生先有字，庖羲才画已无书。江城习静门长闭，海日当空室自虚。归去致声曹处士，高秋迟我子云居。
送陈王屋还五羊
作者：成鹫
朝代：明

囊轻奇石重，之子未全贫。挥手别良友，归心缘老亲。城中为客久，海外得交新。我欲从兹住，重来有主人。
送陈讱庵还长沙
作者：成鹫
朝代：明

宽行毛孔中，猛然发长笑。土旷人亦稀，知音一何少。客从长沙来，此意独了了。结发读楞严，师心穷要妙。相逢选佛场，心大志不小。自恨出家迟，苦被红尘扰。期我五年来，寻师入丹峤。行矣勿复云，前期尚绵邈。一息不相知，五年非所晓。客去掩荆扉，空林见归鸟。
送霍友山访吕广文谒佘学士
作者：成鹫
朝代：明

曾过梅州未入城，送君此去不胜情。吟随诗派今推吕，俗访遗贤旧姓程。七贵门前凭直入，百花洲畔莫閒行。莱衣留在崆同下，遥计归心在鲤庭。
送霍西牛讲学阳春兼寄王大士广文
作者：成鹫
朝代：明

山林卿相烟火仙，宋儒道学南宗禅。谁当兼此无偏全，西牛霍子真卓然。忆昔与君俱盛年，俯视一切徒戋戋。浮云富贵羞垂涎，钟鸣鼎食嫌腥膻。读书得意忘蹄筌，关闽濂洛无轾轩。须臾别去成天渊，世衰道微如逝川。我去为僧泉石边，君居讲肆耕砚田。及门桃李何翩翩，春风到处花争妍。花閒讲易玄又玄，太初一画归先天。大儒小儒相比肩，侧耳谛听无諠填。去岁阳春开讲筵，真风振起牛女躔。明伦立教推后先，而翁秉铎君言诠。诗书礼乐凭昭宣，文章道德相周旋。时雨所化皆陶甄，顽金跃冶为龙泉。山中野人高枕眠，临风望远心悬悬。去冬垂手还入廛，一笑逢君初月弦。东风解冻闻啼鹃，俶装踏上河头船。船梢捩舵船头牵，急滩枉渚随溯沿。琴书满戴轻便便，乘风破浪如飞鸢。五日六日涉潺湲，舍舟登陆车骈阗。春城百里舍苍烟，绛帐重开灯火燃。蠹鱼跳出太极圈，古今绝学传未传。六经四子皆尘编，寥寥斯道谁与言。西斋王公清且贤，相逢为我道拳拳。明日有僧来乞缘，不妨早办营斋钱。
送顿惺师分化龙护园
作者：成鹫
朝代：明

下山原是住山翁，谩把行藏说异同。别院去开梅岭北，孤峰回首海螺东。手擎香饭千僧饱，梦破红尘万境空。到日不妨悬一榻，明年迟我去瞻风。
送高邑佐伴贡入京用来韵十首
作者：成鹫
朝代：明

代耕未易得逢年，宦况诗情总冷然。閒却簿书问重译，风光何处不周还。江上大郎连二郎，江干番舶并官航。远人不用誇奇货，馆伴明珠在锦囊。登舟风便抱琴眠，梦逐飞凫上九天。此去莫愁天路远，清风先到圣人前。雕题黑齿共朝天，浊水污泥种白莲。擎出一枝承雨露，东林须记再来缘。九重瑞日射彤云，万里天鸡到处闻。閒与侏离说声教，好教遗子受三坟。相随断发及文身，异俗殊音强自亲。除却声华与文物，不知谁假复谁真。真中有假假中真，行役行吟总一身。直造鹓行陪贡使，也知差胜折腰人。粤水燕山路未赊，观风问俗兴无涯。异言异服休相讶，同轨同文本一家。买鹤修琴罄俸钱，朝来棒檄心茫然。罢琴惆怅鹤起舞，飞上丹霄宁受怜。毙裘羸马太郎当，祖道乘风挂席忙。妒杀隔江老渔父，船头初月白如霜。
送高邑佐伴贡入京用来韵十首·其一
作者：成鹫
朝代：明

代耕未易得逢年，宦况诗情总冷然。閒却簿书问重译，风光何处不周还。
送高邑佐伴贡入京用来韵十首·其七
作者：成鹫
朝代：明

真中有假假中真，行役行吟总一身。直造鹓行陪贡使，也知差胜折腰人。
送高邑佐伴贡入京用来韵十首·其三
作者：成鹫
朝代：明

登舟风便抱琴眠，梦逐飞凫上九天。此去莫愁天路远，清风先到圣人前。
送高邑佐伴贡入京用来韵十首·其九
作者：成鹫
朝代：明

买鹤修琴罄俸钱，朝来棒檄心茫然。罢琴惆怅鹤起舞，飞上丹霄宁受怜。
送高邑佐伴贡入京用来韵十首·其二
作者：成鹫
朝代：明

江上大郎连二郎，江干番舶并官航。远人不用誇奇货，馆伴明珠在锦囊。
送高邑佐伴贡入京用来韵十首·其五
作者：成鹫
朝代：明

九重瑞日射彤云，万里天鸡到处闻。閒与侏离说声教，好教遗子受三坟。
送高邑佐伴贡入京用来韵十首·其八
作者：成鹫
朝代：明

粤水燕山路未赊，观风问俗兴无涯。异言异服休相讶，同轨同文本一家。
送高邑佐伴贡入京用来韵十首·其六
作者：成鹫
朝代：明

相随断发及文身，异俗殊音强自亲。除却声华与文物，不知谁假复谁真。
送高邑佐伴贡入京用来韵十首·其十
作者：成鹫
朝代：明

毙裘羸马太郎当，祖道乘风挂席忙。妒杀隔江老渔父，船头初月白如霜。
送高邑佐伴贡入京用来韵十首·其四
作者：成鹫
朝代：明

雕题黑齿共朝天，浊水污泥种白莲。擎出一枝承雨露，东林须记再来缘。
送黄鸣瑴宰梓潼
作者：成鹫
朝代：明

雄才岂合老征尘，暂借儒官作远臣。但使文翁能化俗，应知蜀道即通津。风云有命宁辞晚，琴鹤随身不厌贫。我去入山君作宦，相逢那得下车人。
送黎大年入西宁
作者：成鹫
朝代：明

结束琴书怅索居，泷江西去欲何如。方将京雒三陈策，且向河阳一曳裾。九月水边逢旅雁，六都沙别见嘉鱼。临邛买酒堪留醉，莫漫狂歌学接舆。
途中口占
作者：成鹫
朝代：明

望望知何去，悠悠不定家。泥深九折坂，尘冒只轮车。斜日闻归鸟，回风见落花。不堪回首处，几片赤城霞。
通方石
作者：成鹫
朝代：明

涅而不缁，磨而不磷。虚中方外，贞比幽人。
邑明府姚齐州致政纪事
作者：成鹫
朝代：明

他人在官门如市，我公在官门如水。他人去官门如水，我公去官门如市。借问公门近若何，喧声动地黄埃起。士夫释业农辍耕，黄童白叟肩相比。山陬海澨走若狂，攀辕卧辙无遐迩。邻封比邑有同情，越陌度阡何彼此。里杵宵春将授粲，村灯夜织承筐篚。小儿竹马野人芹，迎送交加均赤子。千人万人通一心，大声疾呼盈百里。九重高高唤不闻，四野萧条失怙恃。我公大笑出县门，停车谓众且莫喧。县官为国抚群盗，盗弭官閒勿复论。心劳计拙愿休假，仔肩暂息皆君恩。前官于民聊尔尔，后人似我来源源。殷勤父老早归去，及时教子还弄孙。父老承风尽稽首，天上天下闻此言。口碑载道见遗爱，公论在人名不谖。野史近添廉吏传，先数齐州姚炳坤。
邓子东山得名画半帧乃昔时好手绘未成幅者索予题破口占三绝书以还之
作者：成鹫
朝代：明

仙人云里掩齐纨，一段风流欲貌难。却似真山描不得，止留一半与人看。山有云霞水有澜，虚空却被画师瞒。何似东山真面目，和盘托出与人看。溪声山色太无端，阁笔濡毫总一般。不似老僧门紧闭，了无踪迹与人看。
邓子东山得名画半帧乃昔时好手绘未成幅者索予题破口占三绝书以还之·其一
作者：成鹫
朝代：明

仙人云里掩齐纨，一段风流欲貌难。却似真山描不得，止留一半与人看。
邓子东山得名画半帧乃昔时好手绘未成幅者索予题破口占三绝书以还之·其三
作者：成鹫
朝代：明

溪声山色太无端，阁笔濡毫总一般。不似老僧门紧闭，了无踪迹与人看。
邓子东山得名画半帧乃昔时好手绘未成幅者索予题破口占三绝书以还之·其二
作者：成鹫
朝代：明

山有云霞水有澜，虚空却被画师瞒。何似东山真面目，和盘托出与人看。
郑珠江太史特授给谏拜命日诗札见寄赋答一章遥致相期之意
作者：成鹫
朝代：明

南方有鸟生桂林，九苞五色何森森。一鸣再鸣天下闻，三鸣谱作箾韶音。翱翔直上木天去，宫商妙叶薰风琴。重华协帝大欢喜，赓歌咨尔谐朕心。朕心欲广求言路，衮职有阙畴当补。手持白简出词林，拜首彤墀受温语。退食沉吟思古人，千秋事业遥相许。史鱼如矢不足多，岭南直道肩相摩。曲江风度著金鉴，后来更有崔菊坡。大声秀才动人主，百折刚峰迥不磨。山人上书议大礼，布衣越俎光岩阿。古今贤达信不少，超前轶后当如何。宵衣假寐夜中饭，焚草封章坐待旦。听鸡骑马行出门，陌路回车避台谏。搢笏批将颔下鳞，牵衣攀折廷前槛。大臣小臣心胆寒，远人近人拭目看。故山猿鹤久岑寂，孤峰独立思长安。何人手挹天河注，大地为霖复为雨。馀波写入锦霞笺，重叠泥封封不住。鲤鱼寄书江水流，江水春生閒白鸥。珠江渔父今何处，翘首五云天际头。
郑珠江太史还京过大通话别赋此以赠
作者：成鹫
朝代：明

白衣留却别大颠，玉带输将还野禅。两人可一不可再，古今浩浩争流传。何如珠江郑太史，早向儒门契宗旨。金鳞跃出凤池头，亲见龙颜动欢喜。大通古寺塪井蛙，泥涂汨没随鱼虾。一声打鼓送官客，笑杀城中白鼻騧。由他笑，由他骂，智珠擎出请酬价。等閒不值半文钱，用时光照四天下。不落有，不落空，不在西，不在东，只在当人掌握中。何用留衣与留带，木樨花下来香风。
郭元修广文入山话旧
作者：成鹫
朝代：明

三年两见锦江春，未识当途是故人。君若不来予不往，各分明月与嚣尘。乘车戴笠倍多情，长老峰头笑一声。僧未隐山官未擢，相逢不敢问前程。问予何事在人间，却为无钱可买山。愿得旧游身早贵，大家成就一人閒。松寮一宿去匆匆，江上回舟趁好风。归去若逢贤地主，漫云城外有山翁。
郭元修广文入山话旧·其一
作者：成鹫
朝代：明

三年两见锦江春，未识当途是故人。君若不来予不往，各分明月与嚣尘。
郭元修广文入山话旧·其三
作者：成鹫
朝代：明

问予何事在人间，却为无钱可买山。愿得旧游身早贵，大家成就一人閒。
郭元修广文入山话旧·其二
作者：成鹫
朝代：明

乘车戴笠倍多情，长老峰头笑一声。僧未隐山官未擢，相逢不敢问前程。
郭元修广文入山话旧·其四
作者：成鹫
朝代：明

松寮一宿去匆匆，江上回舟趁好风。归去若逢贤地主，漫云城外有山翁。
采石矶怀古
作者：成鹫
朝代：明

维舟采石月华新，一曲狂歌吊逐臣。仙籍骑鲸如昨夜，醉乡梦蝶已千春。投荒未必关仪狄，玩世何须避永璘。自古文章憎命达，汨罗还有独醒人。
里正索租戏赠
作者：成鹫
朝代：明

闻说罗浮好住禅，我来恰恰是荒年。少生坑稻多生药，饥杀山僧饱杀仙。枵腹难偿行脚债，空囊还欠入官钱。思量更欲移居去，只种黄精不种田。
重游多异岭赠灵泉达公
作者：成鹫
朝代：明

此山容我再来否，聊复寻师嗣昔游。云外遥知僧在定，门前依旧水长流。凉生殿角停挥麈，月满林閒静牧牛。却笑閒人閒未得，天明荷锸出西畴。
重游濂泉赠友松师
作者：成鹫
朝代：明

曾向东林共种莲，新僧重结旧僧缘。溪声山色垂垂老，翠竹黄花的的禅。滴水渐穿崖下石，开池分贮涧中泉。近来诗草焚将尽，拾得馀灰似瘦权。
重游飞来寺有怀张子白
作者：成鹫
朝代：明

名山久别几经春，纷壁留诗墨尚新。中宿偶来成信宿，问津多恐是迷津。孤峰翘首云千叠，两地归心月一轮。漫与同游较同异，普天何处不閒身。
重过象林赠觉天大师
作者：成鹫
朝代：明

舍舟登陆信扶藜，旧路重寻定不迷。云顶草荒愁窘步，象林花发足幽栖。金毛稳睡恬风马，介距藏锋养木鸡。识得主人机用大，肯教吾道有町畦。
重过铁城作
作者：成鹫
朝代：明

雪边曾记此登临，归卧松寮直至今。最是高深难久别，不分寒暑辄相寻。炎方近海饶云物，客舍移床就樾阴。欣对悠然信来往，南山殊有故人心。
重阳前五日山行
作者：成鹫
朝代：明

节序相将逸兴豪，乌藤白足笑吾曹。行行听瀑秋心冷，得得登峰云影高。折取山花聊当菊，书成霜叶即题糕。旁人莫讶兹游早，五日重来不惮劳。
野人
作者：成鹫
朝代：明

野人有真性，对客不通名。赤脚驱黄犊，山田事耦耕。桑麻存古道，水石足平生。我欲同沮溺，终身免到城。
金茅山房读书歌贻吴山带
作者：成鹫
朝代：明

出游五岳任两足，渴饮三湘便一腹。名山历尽能几时，且住金茅茹山蔌。金茅山下茅半閒，主人爱客如爱山。澹澹流水写情性，浮云来往怡心颜。我来怜我太无学，置书引客登高阁。病夫耳目各为主，不见精微见糟粕。释书三起谢古人，挥手入山种灵药。灵药初芽合作丸，大珠小珠光错落。持来照见古人心，不令古人空寂寞。
铁佛颂与刘念兹
作者：成鹫
朝代：明

金佛不渡炉，木佛不渡火。泥佛不渡水，真佛内里坐。真体显真如，幻花成幻果。识得本来人，真幻无不可。大冶良工用意深，铸出西来古佛心。千里万里一条铁，天上天下无知音。偶然垂手入廛去，灵山久别惊相遇。携手长歌归去来，青莲坐断红尘路。红尘路上置身高，百城烟水来方袍。相逢拂拭开生面，金光丈六生蓬蒿。日面佛，月面佛，无我无人亦无物。点将顽铁成精金，净檀解作波罗蜜。由我住，由我来，百千三昧一门开。直入千山万山去，东林回首忆宗雷。火可寒，冰可热，古貌古心如钝铁。不应忘却补金人，到处眉毛互厮结。
铁城晚发留别诸子
作者：成鹫
朝代：明

片帆南下水悠悠，归路分明记昔游。西照入江疑晓日，晚风吹暑当凉秋。閒身自断同孤鹤，世事无劳问野鸥。莫笑还山生计拙，君看禾黍满西畴。
铁城道中夜归口占
作者：成鹫
朝代：明

山客下山何太频，荒城十里半荆榛。青燐熠熠萤依草，白眼当当虎伺人。老畏交驰思缓步，行随孤影识全身。夜深谁是同归者，大地茫茫月一轮。
铁城长至
作者：成鹫
朝代：明

殊方风日八方同，到处天心静处同。海国千家通赤县，沧溟一气应黄钟。南来渐返羲和驭，老去难追夸父踪。从此不愁山路远，昼长容我信孤筇。
铁树
作者：成鹫
朝代：明

閒从大冶识灵根，荏苒柔柯百鍊身。冷面铸来成直性，顽心销尽过芳春。凌霄好似金辞矿，蘸水还同剑跃津。我亦不材如散木，铮铮空自对时人。
锦岩杂咏五首 其一 看上门
作者：成鹫
朝代：明

入门有句客须知，举止抬头是阿谁。霹雳一声看点额，不妨识得转身时。
锦岩杂咏五首 其三 出米石
作者：成鹫
朝代：明

一念贪痴万劫饥，山翁何事不忘机。明知信施难消得，日日城中乞食归。
锦岩杂咏五首 其二 看下路
作者：成鹫
朝代：明

莫道登山自不迷，路逢高处便须低。凭将一具云霄眼，俯视下方齐不齐。
锦岩杂咏五首 其五 锦石
作者：成鹫
朝代：明

何年鬼斧斲嶙峋，石上犹存碧藓纹。满眼青钱无用处，空囊盈贮锦岩云。
锦岩杂咏五首 其四 仙人床
作者：成鹫
朝代：明

石榻纵横长绿茵，枕边花发几经春。五龙出蛰成仙去，留与岩头打坐人。
锦岩杂咏五首·看上门
作者：成鹫
朝代：明

入门有句客须知，举止抬头是阿谁。霹雳一声看点额，不妨识得转身时。莫道登山自不迷，路逢高处便须低。凭将一具云霄眼，俯视下方齐不齐。一念贪痴万劫饥，山翁何事不忘机。明知信施难消得，日日城中乞食归。石榻纵横长绿茵，枕边花发几经春。五龙出蛰成仙去，留与岩头打坐人。何年鬼斧斲嶙峋，石上犹存碧藓纹。满眼青钱无用处，空囊盈贮锦岩云。
锦石岩
作者：成鹫
朝代：明

洞门开处石堂幽，咫尺丹霞在上头。山色一家无向背，水声千派自分流。云生锦石寒侵榻，风过霜林叶满楼。借问主人何处去，秋成时节半西畴。
锦石新晴望远有感
作者：成鹫
朝代：明

浓阴开处见微阳，病骨支离倚石床。松老受风涛韵减，竹疏承瀑雨声长。身随朔雁同为客，心似南针尽指乡。极目山川如传舍，行云流水两茫茫。
长汀布袋颂
作者：成鹫
朝代：明

笑杀明州胖子禅，街头舒手乞文钱。展开布袋全无用，里不成方外不圆。
长者峰
作者：成鹫
朝代：明

久响高峰老古锥，名山随地见威仪。天花过眼能无着，霜雪盈头总不知。稳坐枯禅同木石，长留古镜照须眉。海螺吹落千山月，正是无情说法时。
长至日与诸公集翠林寺晚过香雪庵分赋
作者：成鹫
朝代：明

沉沉钟鼓动微阳，山寺逢君即故乡。未满百年常苦短，才添一线便为长。林间留客环深翠，雪里寻僧得妙香。何用吹灰发天籁，笛中无孔有宫商。
长至日寄祝张子白明府
作者：成鹫
朝代：明

小春风物似春阳，遥挹南薰送凛霜。冽水涵天清且远，峡山迎日静偏长。万年松抱千年珀，百亩田栽五亩桑。野老望君非一度，昨宵痴梦到琴堂。
长至日晤宪公胡子树于崧台署中赋此
作者：成鹫
朝代：明

鳄海澄波涌日轮，崧台欣见一阳新。兴来飞札招狂简，格外开轩接隐沦。气洽葭灰遥应律，地偏黍谷亦生春。不嫌短景催迟暮，堂下应容曝背人。
閒居十咏 其一 埽地
作者：成鹫
朝代：明

隙风如橐籥，野马互驰驱。转盼为陈迹，无心事埽除。苍头朝拥彗，白发老摊书。即此离尘鞅，清閒绰有馀。
閒居十咏 其七 洗砚
作者：成鹫
朝代：明

介石为良友，端溪忆旧游。相逢在云水，聊与濯清流。黑白静中见，烟霞深处收。不辞频拂拭，尘世共沉浮。
閒居十咏 其三 焚香
作者：成鹫
朝代：明

博山爇沉水，矮屋笼高烟。枯木发光怪，寒灰待火传。众芳閒里过，一味静中禅。空印真消息，深宵坐默然。
閒居十咏 其九 观奕
作者：成鹫
朝代：明

天下原无事，人间局未空。战酣残日下，声乱落花中。退步思黄老，当机笑狡童。旁观方袖手，何暇辨雌雄。
閒居十咏 其二 净几
作者：成鹫
朝代：明

隐几成枯寂，风埃任蔽亏。滞形如土偶，觌面笑元规。拂拭浑无事，跏趺空复为。谁知尘世上，此座有閒时。
閒居十咏 其五 饲鸟
作者：成鹫
朝代：明

忘机狎群鸟，朝去暮还回。饮啄得无惧，樊笼不待开。鹤田分滞穗，燕语下香台。独有山梁雉，长饥唤不来。
閒居十咏 其八 品琴
作者：成鹫
朝代：明

静理匣中琴，传将弦外音。翛然如有寄，弹者本无心。山月下枯木，松风吹素襟。何人为此曲，无乃水龙吟。
閒居十咏 其六 灌花
作者：成鹫
朝代：明

种花临水际，花发水添香。抱瓮不辞倦，溪深杓柄长。雨馀容我懒，春老教人忙。自得閒生理，荣枯感众芳。
閒居十咏 其十 临池
作者：成鹫
朝代：明

偶然看舞剑，聊尔学临池。草圣予私淑，长沙素律师。逢山留墨沈，卜地葬毛锥。写尽芭蕉叶，春风总不知。
閒居十咏 其四 试茗
作者：成鹫
朝代：明

多谢雪中炭，言烹雨后泉。茶经无定法，老衲有真传。破壁孤烟直，虚堂细响圆。何人携茗椀，来问赵州禅。
閒居十咏 其四 试茗
作者：成鹫
朝代：明
体裁：五言律诗

多谢雪中炭，言烹雨后泉。茶经无定法，老衲有真传。破壁孤烟直，虚堂细响圆。何人携茗碗，来问赵州禅。
閒居十咏·埽地
作者：成鹫
朝代：明

隙风如橐籥，野马互驰驱。转盼为陈迹，无心事埽除。苍头朝拥彗，白发老摊书。即此离尘鞅，清閒绰有馀。隐几成枯寂，风埃任蔽亏。滞形如土偶，觌面笑元规。拂拭浑无事，跏趺空复为。谁知尘世上，此座有閒时。博山爇沉水，矮屋笼高烟。枯木发光怪，寒灰待火传。众芳閒里过，一味静中禅。空印真消息，深宵坐默然。多谢雪中炭，言烹雨后泉。茶经无定法，老衲有真传。破壁孤烟直，虚堂细响圆。何人携茗椀，来问赵州禅。忘机狎群鸟，朝去暮还回。饮啄得无惧，樊笼不待开。鹤田分滞穗，燕语下香台。独有山梁雉，长饥唤不来。种花临水际，花发水添香。抱瓮不辞倦，溪深杓柄长。雨馀容我懒，春老教人忙。自得閒生理，荣枯感众芳。介石为良友，端溪忆旧游。相逢在云水，聊与濯清流。黑白静中见，烟霞深处收。不辞频拂拭，尘世共沉浮。静理匣中琴，传将弦外音。翛然如有寄，弹者本无心。山月下枯木，松风吹素襟。何人为此曲，无乃水龙吟。天下原无事，人间局未空。战酣残日下，声乱落花中。退步思黄老，当机笑狡童。旁观方袖手，何暇辨雌雄。偶然看舞剑，聊尔学临池。草圣予私淑，长沙素律师。逢山留墨沈，卜地葬毛锥。写尽芭蕉叶，春风总不知。
闰上巳社集片檀庵赏菊
作者：成鹫
朝代：明

乱来何幸得同堂，野寺频过逸兴长。视历两回逢上巳，看花三月似重阳。时宜不合如孤客，秋意无端出众芳。归去石桥桥畔笑，问君谁是古柴桑。
闻雁杂咏 其一 霜林闻雁
作者：成鹫
朝代：明

繁霜变危绿，叶叶作秋声。绕树一为听，长空数雁鸣。飘零无定所，远近自分明。共有坚冰戒，高飞惬野情。
闻雁杂咏 其七 舟中闻雁
作者：成鹫
朝代：明

我本钓鱼客，秋江晚候潮。雁归芦苇岸，人倚木兰桡。细语互相答，野情如见招。隔波听未彻，云水两迢迢。
闻雁杂咏 其三 雪晴闻雁
作者：成鹫
朝代：明

初日映残雪，负暄何处翁。千山尚凝素，万里见征鸿。我欲蹈东海，好音来远风。无由生羽翼，相伴出樊笼。
闻雁杂咏 其九 山间闻雁
作者：成鹫
朝代：明

渺矣冥鸿迹，逢山得自如。片云随去住，孤鹤互相于。出谷为求友，闻声独起予。凭君寄消息，白首老樵渔。
闻雁杂咏 其二 客舍闻雁
作者：成鹫
朝代：明

终岁长为客，秋风早闭门。哀鸿频入耳，羁旅易销魂。矰缴满天下，菰蒲即故园。所思葭菼外，烦汝问寒温。
闻雁杂咏 其二十 抱膝闻雁
作者：成鹫
朝代：明

枯禅长抱膝，兀坐到更阑。何处双飞翼，频惊五夜寒。繁音归碧落，馀响入蒲团。为语嗷嗷者，微生寄迹难。
闻雁杂咏 其五 月下闻雁
作者：成鹫
朝代：明

秋光何皛皛，天际来嗈嗈。不辨镜中影，应迷雪后踪。芦花深夜语，桂殿五更钟。知有归期在，家山已万重。
闻雁杂咏 其八 城楼闻雁
作者：成鹫
朝代：明

落叶古城秋，遥声起百忧。惊禽来绝塞，寒月下南楼。高不及星汉，卑惟恋荻洲。玉关人未入，应悔觅封侯。
闻雁杂咏 其六 阁夜闻雁
作者：成鹫
朝代：明

旷怀观物理，何者最相宜。高阁月明后，孤灯雁过时。海风吹不断，天路去多岐。拟作秋鸿操，知音更有谁。
闻雁杂咏 其十 溪边闻雁
作者：成鹫
朝代：明

清溪流湱湱，枕石日耽眠。翻笑云中翼，偏惊物外禅。一音分众籁，微响杂高蝉。直入蒹葭去，秋风又一年。
闻雁杂咏 其十一 过桥闻雁
作者：成鹫
朝代：明

咫尺虎溪水，危桥著屐过。旅禽知此意，留语入烟萝。天路难如此，秋云薄较多。稻粱非所羡，相戒慎风波。
闻雁杂咏 其十七 东篱闻雁
作者：成鹫
朝代：明

三径久不埽，篱根长绿苔。秋声随雁入，花意待人开。予亦自知老，宾从何处来。水边频寄宿，鸥鸟或相猜。
闻雁杂咏 其十三 孤灯闻雁
作者：成鹫
朝代：明

枯禅如木石，深坐对银缸。静极乃闻雁，声高犹到窗。履霜心自苦，带月影俱双。莫怪焚膏客，秋怀老未降。
闻雁杂咏 其十九 倚杖闻雁
作者：成鹫
朝代：明

植杖倚晴雪，长天来好音。双禽听未稳，孤策意何深。肃肃云霄羽，悠悠湖海心。一条瘦筇竹，期汝共浮沉。
闻雁杂咏 其十二 病起闻雁
作者：成鹫
朝代：明

强起倚书愰，冷虫喧四围。多情惟旅雁，相劝授寒衣。久病独无绪，远书来更稀。留君慰岑寂，江燕任先归。
闻雁杂咏 其十五 欹枕闻雁
作者：成鹫
朝代：明

侧枕拥残絮，日高犹未兴。似闻天半语，遥唤雪中僧。万物尽形役，几人能曲肱。相怜为漂泊，应不羡飞腾。
闻雁杂咏 其十八 西畴闻雁
作者：成鹫
朝代：明

郭外纵横亩，秋田远近山。三农方待穫，一雁下庾关。似诉风霜苦，焉知稼穑艰。躬耕与行役，相视未能閒。
闻雁杂咏 其十六 拥炉闻雁
作者：成鹫
朝代：明

斗室煖如纩，堆堆坐到晨。翰音遥聒耳，枯木为伤神。明月下沧海，全家住白蘋。谁将雪中炭，空忆上林春。
闻雁杂咏 其十四 驴背闻雁
作者：成鹫
朝代：明

独策蹇驴去，东郊踏雪花。遥遥见蜚雁，一一入晴霞。过耳边声近，惊心暮影斜。归鞭吟正好，诗兴寄平沙。
闻雁杂咏 其四 雨夜闻雁
作者：成鹫
朝代：明

高虹收宿雨，宾鸟下斜阳。振羽云犹湿，求声兴转长。风轻常近影，天迥易成行。相唤芦中去，伊人水一方。
闻雁杂咏·霜林闻雁
作者：成鹫
朝代：明

繁霜变危绿，叶叶作秋声。绕树一为听，长空数雁鸣。飘零无定所，远近自分明。共有坚冰戒，高飞惬野情。终岁长为客，秋风早闭门。哀鸿频入耳，羁旅易销魂。矰缴满天下，菰蒲即故园。所思葭菼外，烦汝问寒温。初日映残雪，负暄何处翁。千山尚凝素，万里见征鸿。我欲蹈东海，好音来远风。无由生羽翼，相伴出樊笼。高虹收宿雨，宾鸟下斜阳。振羽云犹湿，求声兴转长。风轻常近影，天迥易成行。相唤芦中去，伊人水一方。秋光何皛皛，天际来嗈嗈。不辨镜中影，应迷雪后踪。芦花深夜语，桂殿五更钟。知有归期在，家山已万重。旷怀观物理，何者最相宜。高阁月明后，孤灯雁过时。海风吹不断，天路去多岐。拟作秋鸿操，知音更有谁。我本钓鱼客，秋江晚候潮。雁归芦苇岸，人倚木兰桡。细语互相答，野情如见招。隔波听未彻，云水两迢迢。落叶古城秋，遥声起百忧。惊禽来绝塞，寒月下南楼。高不及星汉，卑惟恋荻洲。玉关人未入，应悔觅封侯。渺矣冥鸿迹，逢山得自如。片云随去住，孤鹤互相于。出谷为求友，闻声独起予。凭君寄消息，白首老樵渔。清溪流湱湱，枕石日耽眠。翻笑云中翼，偏惊物外禅。一音分众籁，微响杂高蝉。直入蒹葭去，秋风又一年。咫尺虎溪水，危桥著屐过。旅禽知此意，留语入烟萝。天路难如此，秋云薄较多。稻粱非所羡，相戒慎风波。强起倚书愰，冷虫喧四围。多情惟旅雁，相劝授寒衣。久病独无绪，远书来更稀。留君慰岑寂，江燕任先归。枯禅如木石，深坐对银缸。静极乃闻雁，声高犹到窗。履霜心自苦，带月影俱双。莫怪焚膏客，秋怀老未降。独策蹇驴去，东郊踏雪花。遥遥见蜚雁，一一入晴霞。过耳边声近，惊心暮影斜。归鞭吟正好，诗兴寄平沙。侧枕拥残絮，日高犹未兴。似闻天半语，遥唤雪中僧。万物尽形役，几人能曲肱。相怜为漂泊，应不羡飞腾。斗室煖如纩，堆堆坐到晨。翰音遥聒耳，枯木为伤神。明月下沧海，全家住白蘋。谁将雪中炭，空忆上林春。三径久不埽，篱根长绿苔。秋声随雁入，花意待人开。予亦自知老，宾从何处来。水边频寄宿，鸥鸟或相猜。郭外纵横亩，秋田远近山。三农方待穫，一雁下庾关。似诉风霜苦，焉知稼穑艰。躬耕与行役，相视未能閒。植杖倚晴雪，长天来好音。双禽听未稳，孤策意何深。肃肃云霄羽，悠悠湖海心。一条瘦筇竹，期汝共浮沉。枯禅长抱膝，兀坐到更阑。何处双飞翼，频惊五夜寒。繁音归碧落，馀响入蒲团。为语嗷嗷者，微生寄迹难。
闻霍西牛说家住富春山之胜跃然欲往赋此订同住之约
作者：成鹫
朝代：明

红尘白日分交驰，青山绿水遥相思。年几七十人未归，高才疾足先得之。昨宵稳卧鹅潭上，梦入崆峒自来往。中途邂逅意中人，未问寒暄问佳况。但言家在富春山，别有天地非严滩。松风万壑听不尽，绝无消息到人间。痴人妄想妄开口，深山更有深山否。沉吟半饷方点头，君但能来山便有。
阅江楼怀古
作者：成鹫
朝代：明

新莺啼遍旧皇州，端水无情日夜流。惆怅美人何处所，不堪重上阅江楼。
阙题
作者：成鹫
朝代：明

古寺荒凉不记年，隔江招手问前缘。常人记得灵山否？一笑相逢岂偶然。
阳春道中寄霍西牛
作者：成鹫
朝代：明

熟道轻车何处僧，风吹鹤发乱鬅鬙。探奇选胜心先往，带水沾泥愧未能。身世飘零归社燕，情怀泮涣涉春冰。不周岩畔遥相忆，借问同参记得曾。
陆公泉
作者：成鹫
朝代：明

此老去云远，茶经渐不传。如何荒徼外，亦有陆公泉。一勺还刍牧，千流及稻田。纷纷行路子，谁与共潺湲。
除夕前一日杨式公舟次大通阻风信宿同赋
作者：成鹫
朝代：明

借问汾江路，经旬几往还。客途逢爆竹，归思在斓斑。烟雨云笼寺，风涛雪簸山。留君连夕话，诗兴正相关。
除夕歌
作者：成鹫
朝代：明

蜡烛一寸长，照我万古心。人寿不得如天地，何况天地终湮沉。今年舍我去者三百六十日，去日之日，来日之日，倏忽往还成古今。古今今古转相迫，大地茫茫同作客。当前错过骓莫追，西方未明东方白。人人尽道明日是明年，忘却今年今月今日与今夕。今夕云何，岁月无多，膏火自煎烁，金石潜销磨。一元十二会，刹那还刹那。刹那刹那那更得，时乎时乎胡可失。北风吹霜疾如箭，犁星既没水生骨。东邻沽酒守庚申，南舍焚香祠太一。山翁不知老将至，曲枕右肱舒左膝。天鸡啼破梦中春，一道神光生白室。大声唤起隔年人，此时正是腊月三十日。
陶握山还山喜赠
作者：成鹫
朝代：明

梦想所不到，见时仍梦中。可怜双鬓改，只有寸心同。无足为君道，前尘过眼空。故山茅屋在，归兴复何穷。
隐泉诗院杂咏和马专城韵八首 其一 栖云亭
作者：成鹫
朝代：明

五色卿云护一亭，天南铜柱有新铭。悬知旦夕为霖雨，留在炎方作翰屏。
隐泉诗院杂咏和马专城韵八首 其七 临流
作者：成鹫
朝代：明

俯弄溪流思渺然，一声长啸泬寥天。官情自是清如水，诗社应同白社禅。
隐泉诗院杂咏和马专城韵八首 其三 选石
作者：成鹫
朝代：明

车转朱轮马白颠，频来选石事堪传。五丁赑屃山灵笑，笑道初平未是仙。
隐泉诗院杂咏和马专城韵八首 其二 平山台
作者：成鹫
朝代：明

高台酉接汉云台，棨戟遥临虎帐开。百二山河平似掌，伏波今日又重来。
隐泉诗院杂咏和马专城韵八首 其五 学睡处
作者：成鹫
朝代：明

太平无复羽书传，高枕真宜水石边。卸却铁衣初学睡，将军应是卧游仙。
隐泉诗院杂咏和马专城韵八首 其八 孝女墓
作者：成鹫
朝代：明

蓬莱无路水无边，怅望朱明第七天。芗泽已抛金锁骨，化为白璧种蓝田。
隐泉诗院杂咏和马专城韵八首 其六 假山
作者：成鹫
朝代：明

登山何事更寻山，花木参差乱石间。万壑千岩方寸地，谁能深入便忘还。
隐泉诗院杂咏和马专城韵八首 其四 自适轩
作者：成鹫
朝代：明

碧城云物赤城霞，姑射仙人拥绛纱。适情不独河阳宰，细柳营中亦种花。
隐泉诗院杂咏和马专城韵八首·栖云亭
作者：成鹫
朝代：明

五色卿云护一亭，天南铜柱有新铭。悬知旦夕为霖雨，留在炎方作翰屏。高台酉接汉云台，棨戟遥临虎帐开。百二山河平似掌，伏波今日又重来。车转朱轮马白颠，频来选石事堪传。五丁赑屃山灵笑，笑道初平未是仙。碧城云物赤城霞，姑射仙人拥绛纱。适情不独河阳宰，细柳营中亦种花。太平无复羽书传，高枕真宜水石边。卸却铁衣初学睡，将军应是卧游仙。登山何事更寻山，花木参差乱石间。万壑千岩方寸地，谁能深入便忘还。俯弄溪流思渺然，一声长啸泬寥天。官情自是清如水，诗社应同白社禅。蓬莱无路水无边，怅望朱明第七天。芗泽已抛金锁骨，化为白璧种蓝田。
雨中宿香山寺与僧话旧
作者：成鹫
朝代：明

浪游忘却路行艰，百里归程十日还。白石乍迷云外岭，丹霞遥失雨中山。孤峰暝色留僧话，满院春风解客颜。回忆旧游半城市，不知能有几人閒。
雨中寄罗戒轩
作者：成鹫
朝代：明

莫嫌寒雨打孤篷，添得新泉听不穷。昨夜分流栽药地，今朝閒杀灌园翁。空山风雪逢人少，到处晴阴与子同。几度欲来寻旧约，数探书札出怀中。
雨中晚泊
作者：成鹫
朝代：明

出门方八月，中道已深秋。去国一千里，长江日夜流。浓阴生绝壑，疏雨在孤舟。自是无家客，逢山便可留。
雨中答双桂洞天公见寄兼柬同门兄弟
作者：成鹫
朝代：明

浮阶春水漫苔衣，滞雨连旬不启扉。桂洞老人劳见讯，华林穷子未曾归。琴高岂用全抄谱，棋罢还当更息机。闻说弟兄多胜事，悬知权教入深微。耿耿难忘为阿谁，却防一息不相知。雪霜到处欺双鬓，粥饭今年减半匙。月出便寻高枕地，日斜不是苦吟时。吾家赖有真龙象，为报云门道未衰。
雨中答双桂洞天公见寄兼柬同门兄弟·其一
作者：成鹫
朝代：明

浮阶春水漫苔衣，滞雨连旬不启扉。桂洞老人劳见讯，华林穷子未曾归。琴高岂用全抄谱，棋罢还当更息机。闻说弟兄多胜事，悬知权教入深微。
雨中答双桂洞天公见寄兼柬同门兄弟·其二
作者：成鹫
朝代：明

耿耿难忘为阿谁，却防一息不相知。雪霜到处欺双鬓，粥饭今年减半匙。月出便寻高枕地，日斜不是苦吟时。吾家赖有真龙象，为报云门道未衰。
雨后宿琉璃庵
作者：成鹫
朝代：明

常时车马去腾腾，水尽山穷有佛灯。云气簇来成骤雨，路人行过见孤僧。一畦旧绿添新藚，半角閒房挂古藤。乘此吃茶休歇去，两条寒涕任垂膺。
雨后观瀑送罗戒轩伍秋农还里
作者：成鹫
朝代：明

昨夜闻声今到来，三瞻四顾兴悠哉。炎天忽下千山雪，晴日犹鸣万壑雷。僧老行藏凭竹杖，道心浓淡寄茶杯。无情最是云边瀑，流入人间不复回。
雨夜怀家山诸子
作者：成鹫
朝代：明

小楼深坐一镫微，风雨凄清影自依。乡国别来无只字，天涯相念各重扉。病思就岳求苓术，梦喜还山见蕨薇。一事无成君莫讶，章缝今已易三衣。
雪中杂咏六首 其一 煮雪
作者：成鹫
朝代：明

钻取槐檀木，烹将云母芽。凝冰与焦火，相待过年华。茗椀吹阳律，银山翻浪花。却怜苏属国，持节未还家。
雪中杂咏六首 其一 煮雪
作者：成鹫
朝代：明
体裁：五言律诗

钻取槐檀木，烹将云母芽。凝冰与焦火，相待过年华。茗碗吹阳律，银山翻浪花。却怜苏属国，持节未还家。
雪中杂咏六首 其三 埽雪
作者：成鹫
朝代：明

寒斋朝拥彗，触破玉壶冰。借问侯门客，生涯见未曾。埽除非草草，堆叠自层层。挥手下阶去，纵横兴可乘。
雪中杂咏六首 其二 凿雪
作者：成鹫
朝代：明

山径积复积，洞门开未开。持将鈯斧子，剖出蕊珠胎。寒月光转阔，冷风吹又来。凌阴方可纳，宁待玉山颓。
雪中杂咏六首 其五 拥雪
作者：成鹫
朝代：明

我有辟寒玉，青州布一围。何曾羡狐貉，差胜掩牛衣。曝背癯形露，充绵瘦骨肥。蒙头过残腊，忘却六花飞。
雪中杂咏六首 其六 积雪
作者：成鹫
朝代：明

千山迟解冻，三月不知春。谁信看花候，还来送炭人。冰壶藏白发，火宅笑红尘。褦襶门前客，无劳剥啄频。
雪中杂咏六首 其四 踏雪
作者：成鹫
朝代：明

疲马暮失足，芒鞋朝请缨。冻云光匝地，衰草白无情。鹤步随吟迹，牛涔引杖声。悠悠灞陵道，今古几人行。
雪中杂咏六首·煮雪
作者：成鹫
朝代：明

钻取槐檀木，烹将云母芽。凝冰与焦火，相待过年华。茗椀吹阳律，银山翻浪花。却怜苏属国，持节未还家。山径积复积，洞门开未开。持将鈯斧子，剖出蕊珠胎。寒月光转阔，冷风吹又来。凌阴方可纳，宁待玉山颓。寒斋朝拥彗，触破玉壶冰。借问侯门客，生涯见未曾。埽除非草草，堆叠自层层。挥手下阶去，纵横兴可乘。疲马暮失足，芒鞋朝请缨。冻云光匝地，衰草白无情。鹤步随吟迹，牛涔引杖声。悠悠灞陵道，今古几人行。我有辟寒玉，青州布一围。何曾羡狐貉，差胜掩牛衣。曝背癯形露，充绵瘦骨肥。蒙头过残腊，忘却六花飞。千山迟解冻，三月不知春。谁信看花候，还来送炭人。冰壶藏白发，火宅笑红尘。褦襶门前客，无劳剥啄频。
雪夜过严滩谒严子陵先生祠
作者：成鹫
朝代：明

兴来借得剡溪棹，怀古长歌过富春。一夕星辰加腹客，半天风雪羡鱼人。钓台自觉云台小，滩水宁知白水真。不用羊裘换蓑笠，狂奴游戏偶垂纶。
雪麓梅花西乾山同赋
作者：成鹫
朝代：明

十里闻香到此间，花时留客不知还。飘残六出见五出，开遍南山又北山。满地月明春梦短，半空云影道心閒。何须皓首伤迟暮，雪麓重来共掩关。
雷峰寺观潮
作者：成鹫
朝代：明

廿年曾过潮边寺，今日初观寺外潮。万马直奔鱼腹浦，一鸥閒立虎溪桥。前村云树连空碧，隔岸菰蒋入望遥。犹胜西湖二三月，风光多半属渔樵。
霍子西牛卒于富春挽诗三章
作者：成鹫
朝代：明

讲席依山主也宾，虚堂吊影幻耶真。身随广柳归南海，梦入华胥别富春。伏枕题诗遗密友，盖棺勷事有门人。何由识得先生面，云散长空月一轮。招隐诛茅愿已违，不堪回首问渔矶。春山有客相随入，秋水无人独自归。头上高天空默默，眼中良友渐稀稀。前期留在三生石，牢记东樵老衲衣。入座夫人狸首斑，招魂前后有桐棺。棋当冷局心先死，车转雷声眼倦看。华表仙歌千载恨，绛帷虫语五更寒。何人肯念西华窘，拟续刘标著论难。
霍子西牛卒于富春挽诗三章·其一
作者：成鹫
朝代：明

讲席依山主也宾，虚堂吊影幻耶真。身随广柳归南海，梦入华胥别富春。伏枕题诗遗密友，盖棺勷事有门人。何由识得先生面，云散长空月一轮。
霍子西牛卒于富春挽诗三章·其三
作者：成鹫
朝代：明

入座夫人狸首斑，招魂前后有桐棺。棋当冷局心先死，车转雷声眼倦看。华表仙歌千载恨，绛帷虫语五更寒。何人肯念西华窘，拟续刘标著论难。
霍子西牛卒于富春挽诗三章·其二
作者：成鹫
朝代：明

招隐诛茅愿已违，不堪回首问渔矶。春山有客相随入，秋水无人独自归。头上高天空默默，眼中良友渐稀稀。前期留在三生石，牢记东樵老衲衣。
霍西牛归自春州除夕过寓见赠用韵赋答因寄崆峒主人
作者：成鹫
朝代：明

一别红尘便不如，出门往往避轩车。故山未返春先入，老景无多岁又除。鹿性似嫌莎草短，莺声无柰柳条疏。凭君报语崆峒主，愿借岩西小结庐。
青洲岛
作者：成鹫
朝代：明

突兀中流乱石隈，青洲咫尺拟蓬莱。潮头撼岸晴还雨，屋角惊涛昼起雷。猘犬吠花人迹断，饥鸢占树鸟声哀。凭谁为语冯夷道，还与华亭作钓台。
青燐歌
作者：成鹫
朝代：明

百金市棺裹遗体，千金买山聚蝼蚁。椎埋探出口中珠，痴杀年年守尸鬼。新鬼旧鬼谁主宾，有声无声如诉人。一灵皮袋不相顾，盲风黑雨飞青燐。青燐遍野行人绝，冷光匝地明还灭。高低零乱逐流星，远近欹斜傍残月。乍如腐草化流萤，又如列缺驱奔霆。却讶平原归猎火，翻疑远浦宿渔灯。行人伫立复四顾，北邙累累谁家墓。无复当年秉烛游，剩有孤明照泉路。豕负涂，鬼一车，眼前所见徒区区。君不见苌弘热血化为璧，防风白骨曾专车。古今变化浑如此，人鬼迭代当何如。青燐青燐归太虚，小巫击鼓大巫驱。笑杀小巫与大巫，不识辽东白首猪。
青龙山作
作者：成鹫
朝代：明

合取千峰作一园，竹边茅屋半开门。雪晴冻壑留云影，花落閒阶见屐痕。冷榻梦回三丈日，春田忙杀数家村。不嫌老㹀无筋力，相伴耕犁敢惮烦。
韦涌诸子中秋见怀用韵赋答
作者：成鹫
朝代：明

过眼秋光又一年，西风吹倒半池莲。老夫怕见青铜镜，稚子争收白玉钱。愁似坚城攻未破，诗逢大敌战谁先。相思未敢遥相忆，却恐晴阴各一天。
韦溪八咏 其一 樵山返照
作者：成鹫
朝代：明

山色远复远，日光微更微。当窗见云岫，倒影入书帏。老眼频回首，遥情欲振衣。所思在寒瀑，向晚几人归。
韦溪八咏 其七 西畴晚穫
作者：成鹫
朝代：明

亦知耕种苦，所愿在秋成。预作轮租计，方将剥稻声。潮田多稔岁，云碓有香粳。自悔为农拙，西畴空复情。
韦溪八咏 其三 月衣朝梵
作者：成鹫
朝代：明

一庵临古岸，初日出幽林。是处有人住，静中闻梵深。清声宜水鹤，馀响答风琴。直入红尘去，知音不可寻。
韦溪八咏 其二 石壁环峰
作者：成鹫
朝代：明

群峰如列嶂，万壑凌苍烟。云日有深浅，古今无变迁。绕楼开半面，窥枕近孤眠。十里溪山路，相寻待放船。
韦溪八咏 其五 东溪丹荔
作者：成鹫
朝代：明

长夏离支熟，东皋胜事多。赤城通水国，红树拟霜柯。人有十年计，官无五月科。隔溪看未饱，欲买奈贫何。
韦溪八咏 其八 北海渔歌
作者：成鹫
朝代：明

北海潮初上，渔歌下夕阳。远风吹渐近，短曲听来长。浩荡波千顷，沉吟水一方。芦中人不见，倚处问沧浪。
韦溪八咏 其六 南园榕荫
作者：成鹫
朝代：明

往往南园去，榕阴坐寂寥。清谈方半日，落叶已齐腰。树老不知岁，枝高还荫桥。散人如散木，相过不须招。
韦溪八咏 其四 莲池夜月
作者：成鹫
朝代：明

旧是长松地，今来但一池。野花开菡萏，秋色蘸涟漪。水殿邻芗国，犀渠洞藕丝。何当见形影，独立夜深时。
韦溪八咏·樵山返照
作者：成鹫
朝代：明

山色远复远，日光微更微。当窗见云岫，倒影入书帏。老眼频回首，遥情欲振衣。所思在寒瀑，向晚几人归。群峰如列嶂，万壑凌苍烟。云日有深浅，古今无变迁。绕楼开半面，窥枕近孤眠。十里溪山路，相寻待放船。一庵临古岸，初日出幽林。是处有人住，静中闻梵深。清声宜水鹤，馀响答风琴。直入红尘去，知音不可寻。旧是长松地，今来但一池。野花开菡萏，秋色蘸涟漪。水殿邻芗国，犀渠洞藕丝。何当见形影，独立夜深时。长夏离支熟，东皋胜事多。赤城通水国，红树拟霜柯。人有十年计，官无五月科。隔溪看未饱，欲买奈贫何。往往南园去，榕阴坐寂寥。清谈方半日，落叶已齐腰。树老不知岁，枝高还荫桥。散人如散木，相过不须招。亦知耕种苦，所愿在秋成。预作轮租计，方将剥稻声。潮田多稔岁，云碓有香粳。自悔为农拙，西畴空复情。北海潮初上，渔歌下夕阳。远风吹渐近，短曲听来长。浩荡波千顷，沉吟水一方。芦中人不见，倚处问沧浪。
韶石
作者：成鹫
朝代：明

江上一片石，曾闻奏五弦。留得南薰在，时时送客船。
顽牛歌
作者：成鹫
朝代：明

岭之南，岭之北，两片閒田明历历。祖翁付与好儿孙，各服先畴食旧德。春而稼，夏而穑，秉耒躬耕凭众力。养成一队水牯牛，觲角黧奴争奉职。鼻孔任穿牵，皮肤听鞭策。长欃犁破陇头云，洗脚归来日西夕。主人顾盼无重轻，刍牧随时暂休息。把火照牛牛尾多，或寝或吪或反侧。中有顽牛顽可怜，丰骨棱棱双眼白。鼻孔撩天奈若何，全身浑是顽皮鞑。不穿绳，不拽索，散诞溪山忘轨则。牧人一见辄生嗔，懒惰无成交遍谪。顽牛仰首鸣，主人须委悉。我从山中来，未尝惯形役。辜负主人恩，豢养无功绩。虽无功，微有益。顽不犯苗稼，顽不饕饮食。顽能教儿孙，牵犁还负轭。真顽无干戈，真顽无柴栅。真顽无爱憎，真顽无拣择。真顽无疏亲，真顽无主客。真顽无有亦无无，无无亦无顽叵测。要议真顽顽不顽，问取虚空须点额。东郊春草青，西溪秋水碧。随分纳些些，一去如遗迹。殷勤挥手别同牢，归卧家山枕顽石。岭南岭北谁知音，出格相看须破格。一所栏圈半把茅，付与顽牛作家宅。宽不宽，窄不窄，渴饮饥餐随所适。此是顽牛得意时，头角四蹄非所惜。
题东华侄诗文集
作者：成鹫
朝代：明

生子不愿为腐儒，寻行数墨成蠹鱼。教子莫教治生产，求田问宅徒守株。君不见渥洼龙种千里足，高视阔步陵天衢。安能俛首随款段，血汗伏枥悲盐车。忆我伯兄九谷子，先世分室城东居。一朝落地为兄弟，先后雁行如贯珠。七岁同师授章句，八岁九岁能操觚。十岁为文学声律，弟兄唱和无时无。大庭广众弄柔翰，满堂宾客争称誉。伯翁我翁莞尔笑，私心相庆阳谦虚。我年十三举博士，自誇逸足能先驱。须臾阳九天改步，儒冠高挂归田庐。伯兄十五始入学，一举再举登贤书。兄年十九我十八，从此出处天渊殊。兄方及弟两出宰，廿年不调思归与。我年四十入山去，终老不材如大樗。殊涂同辙各有以，盖棺事定当何如。伯兄不死赖有子，快哉一马生三驹。中间神骏不可测，少不相从东郡趋。有时绕膝闻诗礼，有时出郭随蹇驴。有时承欢郯子国，有时定省来姑苏。孺子可教更可畏，制义帖括宁区区。吟诗直欲祖风雅，初盛为主中晚奴。文章寝食饱秦汉，三唐两宋皆皮肤。而翁所学有真诀，心传口授无精粗。小子狂简志高远，良玉未及分瑕瑜。秋风飒飒树不静，废书读礼日月徂。太初堂上见手泽，白门城外闻啼乌。故园归去问封树，总角今来成丈夫。我时卧病一百日，朝来起坐须持扶。归人解装席未煖，闻我老病深嗟吁。自携诗卷过桥去，行吟直到南山隅。吟声未歇履声近，病夫下榻开绳枢。入门再拜谁家子，谛视方知封与胡。去日垂垂髫夹囟，归时鬑鬑微有须。去日斑衣事儿戏，归时博带飘长裾。人生少壮会如此，使我日暮悲穷涂。问子来意胡为乎，袖中有物能卷舒。琅玕出手光照席，索我落笔为点污。我身既隐文何有，汝言可采良不诬。开卷一唱复三叹，掩卷大声还疾呼。九谷子，九谷子，有子如此道不孤，有子如此道不孤。
题东安明府鸣琴图
作者：成鹫
朝代：明

龙门百尺青玉桐，何年雕琢归良工。七弦七轸抱明月，一弹一曲来薰风。薰风披拂知何处，泷邑神君今召杜。希声重理太古音，单父清徽更昭著。垂帘堂上心独閒，据梧隐几看青山。存神过化无远迩，片言折狱如转环。阳春有脚靡不到，百里邻封胥再造。暮金不入四知门，枯木龙吟写怀抱。一徐一疾皆有情，神之听之和且平。徵音为民角为事，大弦常缓小弦清。初弹扎扎如机杼，再弹习习如风雨。机杼织为重纩温，五风十雨膏禾黍。桑麻处处年谷丰，寒者授衣饥者充。蔀屋重阴见朝日，容光必照惟大公。我是罗浮水老鹤，闻声起舞欢雀跃。飞入崆峒借一枝，伫看威凤巢阿阁。请公再鼓无弦琴，柴桑千载称知音。蓝舆直入虎溪去，流水高山何处寻。
题云台摩汉图赠马卧仙移镇汉中
作者：成鹫
朝代：明

汉家台阁齐云峙，廿八元勋列筵几。簪缨搢笏相后先，文采风流无彼此。阳虚新息弟与兄，附凤攀龙均济美。名高南国推伏波，铜柱铭勋著交趾。后来绳武谁象贤，隐泉卧仙今继起。出身便作第一人，中原尽识无双士。当时直节著云州，大人侧目宵人靡。一朝移守香山城，海不扬波郊不垒。兵民安堵如一家，远近闻风若归市。铃阁招宾仰白眉，棘门揖客来珠履。分题授简续风骚，闭户著书先鲁史。宦情澹薄孝心真，去国瞻云频陟屺。乞休三疏屡陈情，传入长安纸争贵。年来永废蓼莪篇，壮志犹存长剑倚。摩汉台高瞰八荒，运海风生搏万里。帝心西顾在崤函，简书南下推廉李。粤人欲借寇雍侯，岘首长思羊叔子。饥氓受赈感恩多，四野壶浆戴筐篚。口碑留在路旁人，棠荫分阴遍桑梓。我本东林猿鹤群，笑傲烟霞聊复尔。多君不厌野人狂，入林十载成知己。知己去兮天路长，山中人兮吾老矣。他年棨戟许重临，云日溪山别还似。写将一幅摩汉图，云台回首丹青里。行矣先生莫惮劳，千秋事业踪前轨。
题亦稼堂赠梁广生
作者：成鹫
朝代：明

人稼青苗汝稼书，三冬争似富三馀。不随袯襫驱黄犊，宁向缣缃学蠹鱼。东阁弦壶追洛诵，西畴蓑笠笑长沮。何须更凿邻家壁，曾见藜灯照石渠。
题先辈何子明先生读书处
作者：成鹫
朝代：明

昔人曾此作经生，不复书声但水声。百尺瀑泉谁识主，千秋崖石独知名。丹梯有路通丹壑，赤脚无尘下赤城。更欲假君弦诵地，胡床塞默谢逢迎。
题刘让夫明府行乐图十二
作者：成鹫
朝代：明

错节盘根任所天，大行山顶静鸣弦。无端谱作思亲操，纵有南薰也冷然。解得官钱赎官树，换将官服拜官松。他年化作甘棠去，留取春郊绿荫浓。智人应不比狐疑，独立寒凘欲解时。笑与水冰相对语，三人清白总相知。相随琴鹤上轻车，满载清风万卷书。野鸟亦知天路远，飞鸣三嗅劝归与。臣心百折类抽丝，欲写丹心退食时。那得朝廊千万丈，代将牙笏为书思。青莲老子心胆怯，会么居士太饶舌。不难不易在当人，剑门劈破乾坤裂。舞干七日苗民格，何以文翁化蜀时。月下群苗自歌舞，抱关檄文也相宜。为蚓为蜩原一体，饮泉饮露也同清。腹中岂有不平事，飞出枝头咽一声。曾笑贫儿誇暴富，又怜老姥作贫婆。提筐植杖沿街乞，餍足墦间不较多。仓颉未生先有字，包羲才画已无书。瓜园共看如意帖，借问三？如不如。选官须近圣人边，选佛直到然灯前。选石全凭方寸地，清风两袖米家颠。尺幅波涛万里思，坳堂杯水即天池。凭君开只摩醯眼，看到扶桑日出时。
题刘让夫明府行乐图十二·其一
作者：成鹫
朝代：明

错节盘根任所天，大行山顶静鸣弦。无端谱作思亲操，纵有南薰也冷然。
题刘让夫明府行乐图十二·其七
作者：成鹫
朝代：明

舞干七日苗民格，何以文翁化蜀时。月下群苗自歌舞，抱关檄文也相宜。
题刘让夫明府行乐图十二·其三
作者：成鹫
朝代：明

智人应不比狐疑，独立寒凘欲解时。笑与水冰相对语，三人清白总相知。
题刘让夫明府行乐图十二·其九
作者：成鹫
朝代：明

曾笑贫儿誇暴富，又怜老姥作贫婆。提筐植杖沿街乞，餍足墦间不较多。
题刘让夫明府行乐图十二·其二
作者：成鹫
朝代：明

解得官钱赎官树，换将官服拜官松。他年化作甘棠去，留取春郊绿荫浓。
题刘让夫明府行乐图十二·其五
作者：成鹫
朝代：明

臣心百折类抽丝，欲写丹心退食时。那得朝廊千万丈，代将牙笏为书思。
题刘让夫明府行乐图十二·其八
作者：成鹫
朝代：明

为蚓为蜩原一体，饮泉饮露也同清。腹中岂有不平事，飞出枝头咽一声。
题刘让夫明府行乐图十二·其六
作者：成鹫
朝代：明

青莲老子心胆怯，会么居士太饶舌。不难不易在当人，剑门劈破乾坤裂。
题刘让夫明府行乐图十二·其十
作者：成鹫
朝代：明

仓颉未生先有字，包羲才画已无书。瓜园共看如意帖，借问三？如不如。
题刘让夫明府行乐图十二·其十
作者：成鹫
朝代：明
体裁：七言绝句

仓颉未生先有字，包羲才画已无书。瓜园共看如意帖，借问三�如不如。
题刘让夫明府行乐图十二·其十一
作者：成鹫
朝代：明

选官须近圣人边，选佛直到然灯前。选石全凭方寸地，清风两袖米家颠。
题刘让夫明府行乐图十二·其十二
作者：成鹫
朝代：明

尺幅波涛万里思，坳堂杯水即天池。凭君开只摩醯眼，看到扶桑日出时。
题刘让夫明府行乐图十二·其四
作者：成鹫
朝代：明

相随琴鹤上轻车，满载清风万卷书。野鸟亦知天路远，飞鸣三嗅劝归与。
题华封洞壁间题咏已满不容著语也
作者：成鹫
朝代：明

黄鹤留题已有诗，山僧阁笔费寻思。于今欲借空王手，写作人间没字碑。
题卢祖父母暮
作者：成鹫
朝代：明

列嶂嵯峨逼太清，百千龙象拥佳城。一家共住无生国，异世经过何限情。教子直须成佛祖，显亲谁得似宁馨。北邙多少累累冢，寂寞泉扉昧姓名。
题卢雁林弹琴小影
作者：成鹫
朝代：明

明月满天下，一人弹素琴。元音发枯木，馀响出疏林。静极须眉冷，渺然闻见深。谁能写空影，相对助长吟。
题吴琬若新楼
作者：成鹫
朝代：明

旧隐经游地，新楼结构工。谁知读书处，仍在落花中。渐觉苔痕浅，难教茗椀空。请君下孤榻，借我息征蓬。
题吴琬若新楼
作者：成鹫
朝代：明
体裁：五言律诗

旧隐经游地，新楼结构工。谁知读书处，仍在落花中。渐觉苔痕浅，难教茗碗空。请君下孤榻，借我息征蓬。
题四供十六颂壁立石
作者：成鹫
朝代：明

挺然直峙，中立不倚。晔晔紫芝，灵根崛起。
题回舟图赠何伍菊
作者：成鹫
朝代：明

苦海有船长七尺，不用施篙还挂席。顺风能去逆风回，随流直至无生国。华亭船子笑呵呵，满眼波涛奈若何。从此到江吴地尽，分明隔岸越山多。吴越山川行已惯，随缘取足随缘办。嫩冬瓜煮鳖裙汤，新粟米炊鱼子饭。快矣哉，快矣哉，殷勤报语老宗雷。及早回舟归去也，莫教红日下香台。
题壁
作者：成鹫
朝代：明

长与渔樵作近邻，万缘歇尽得閒身。田园自是休心地，朝市何能恕懒人。且喜林间无杂树，岂知门外有通津。客来莫怪逢迎简，牛放西溪牧未驯。
题富春山房
作者：成鹫
朝代：明

入林见修竹，竹色何苍苍。旧是乌衣地，今为讲学堂。谷风洞虚牖，山月照禅床。留得孤僧住，悠然逸兴长。山以富春名，春山富现成。断金卑梓泽，介石薄连城。姜桂堪调鼎，芝兰自荐馨。翻嫌钓鱼叟，临老入东京。
题富春山房·其一
作者：成鹫
朝代：明

入林见修竹，竹色何苍苍。旧是乌衣地，今为讲学堂。谷风洞虚牖，山月照禅床。留得孤僧住，悠然逸兴长。
题富春山房·其二
作者：成鹫
朝代：明

山以富春名，春山富现成。断金卑梓泽，介石薄连城。姜桂堪调鼎，芝兰自荐馨。翻嫌钓鱼叟，临老入东京。
题异山高蹈图寄海南冯合溪
作者：成鹫
朝代：明

立处高高行处深，灵泉一别到于今。太虚偶借丹青手，古调难为白雪音。四海真交同水乳，百年归计在云林。期君料理还童药，迟我重来策杖寻。
题张煜生小影
作者：成鹫
朝代：明

石砰恰好作书床，庭砌秋风竹簟凉。好与老僧分半座，梧桐清影不相妨。
题怀素千文帖留别王晋予
作者：成鹫
朝代：明

拾得长沙字满千，临岐珍重赠高贤。三伊已落空王后，一画须知象帝先。文采未彰书咄咄，太虚同体道玄玄。吾家故物无文字，珍重逢人莫浪传。
题智严师蟛蟹图
作者：成鹫
朝代：明

严公写蟛蟹，能事颇自得。着意不着意，用墨不用墨。游心入细微，落笔无痕迹。去岁下匡庐，今年返韶石。市朝知姓名，远近纷求索。挥手入丹霞，相逢同作客。问客何所长，问客何所癖。客亦无所长，客亦无所癖。自言写蟛蟹，变化不可测。留心三十年，精思废寝食。直到手忘手，方能格出格。我闻严公言，将信将疑惑。涤我狼尾毫，拂我鹅溪帛。严公无留难，严公无吝惜。为我作车螯，点缀枯芦荻。须臾爪甲生，横行无顺逆。海底黑波斯，跃跃上墙壁。严公洵好道，悟取空中色。胎卵与湿化，钜细宁拣择。何妨写大鱼，化作垂云翼。
题曹茂才新筑
作者：成鹫
朝代：明

一个閒身去复还，读书声里款重关。江城旧别人三载，隙地新添屋半閒。草自离披应任长，竹凭疏密不须删。眼前真乐凭郡取，窗外明蟾郭外山。
题李子长先生墓
作者：成鹫
朝代：明

谁把高名榜翠微，先师亲笔写泉扉。白沙门下多牙笏，黄叶堆中一布衣。古道静观宜往复，大贤遗泽尚依稀。清风留在山南北，社日儿郎荐蕨薇。
题槟榔图寄山中诸子
作者：成鹫
朝代：明

曾从乡国早闻名，海外相逢感物情。凉月入怀孤影直，好风当面细香生。叶沉旧绿呈丹颗，甲迸新黄长碧茎。眼见枝头花又实，归心狂写数株横。
题海潮寺壁
作者：成鹫
朝代：明

莫道争名但市城，名山亦复有人争。须知海印潮音外，别有孤峰逼太清。
题漆振伯赠言卷后
作者：成鹫
朝代：明
体裁：古风

忆我始识壮士时，西江水决横塘陂。长官顺流放巨舸，平通竹岸穿花篱。入门便问水深浅，出定老僧茫不知。须臾壮士刺船去，历尽千村还万户。田高田下费商量，江北江南归指顾。从容返命借箸筹，话到前川日西暮。老僧揖客问姓名，旁人欲语先低声。此翁不是寻常客，卑视郭解齐荆卿。儿时不乐戏俎豆，揭竿斩木驱群英。十三便笑舞阳怯，十五能请终军缨。身骑竹马谒幕府，抵掌谈笑销戎兵。结发辞家佩长剑，吴越山川游已遍。驱车燕赵访佳人，寂莫金台人不见。肝胆相从国士知，须眉岂逐风尘变。美人为政怀古欢，旧游万里偷弹冠。行縢结束岭南去，大道宁忧行路难。赋就长杨思狗监，栖迟安邑馈猪肝。猎心每逐烽烟动，侠骨那堪短褐宽。升平日久休兵革，腥风飙起萑苻泽。匣里芙蓉试一鸣，飞光褫取鲸鲵魄。卖刀买犊为何人，革心革面伊谁力。长歌归去不施劳，风雨连床无愧色。当局旁观知未知，此翁不是寻常客。善刀不肯杀痴顽，读书不屑循行墨。结交不用盟鸡坛，论功不作鸱鸮吓。要识此翁姓与名，江西漆郎字振伯。
题漆振伯赠言卷后
作者：成鹫
朝代：明

忆我始识壮士时，西江水决横塘陂。长官顺流放巨舸，平通竹岸穿花篱。入门便问水深浅，出定老僧茫不知。须臾壮士剌船去，历尽千村还万户。田高田下费商量，江北江南归指顾。从容返命借箸筹，话到前川日西暮。老僧揖客问姓名，旁人欲语先低声。此翁不是寻常客，卑视郭解齐荆卿。儿时不乐戏俎豆，揭竿斩木驱群英。十三便笑舞阳怯，十五能请终军缨。身骑竹马谒幕府，抵掌谈笑销戎兵。结发辞家佩长剑，吴越山川游已遍。驱车燕赵访佳人，寂莫金台人不见。肝胆相从国士知，须眉岂逐风尘变。美人为政怀古欢，旧游万里偷弹冠。行縢结束岭南去，大道宁忧行路难。赋就长杨思狗监，栖迟安邑馈猪肝。猎心每逐烽烟动，侠骨那堪短褐宽。升平日久休兵革，腥风飙起萑苻泽。匣里芙蓉试一鸣，飞光褫取鲸鲵魄。卖刀买犊为何人，革心革面伊谁力。长歌归去不施劳，风雨连床无愧色。当局旁观知未知，此翁不是寻常客。善刀不肯杀痴顽，读书不屑循行墨。结交不用盟鸡坛，论功不作鸱鸮嚇。要识此翁姓与名，江西漆郎字振伯。
题片檀庵壁
作者：成鹫
朝代：明

谁把旃檀作梵宫，清溪曲曲径斜通。经年老衲坐当壁，几度大江流向东。阶燕啄泥停宿雨，窗绳触纸引微风。休心更说观心法，石室绳床笑懒融。
题玉兰图赠杨澹山
作者：成鹫
朝代：明

仙葩倚石近华堂，薄粉轻烟见靓妆。识得澹山真澹处，可知入室不闻香。澹妆虢国想依稀，海燕将雏带粉归。昨夜梦兰还比玉，碧阶斑戏映芳菲。汾江物色逐年新，高友从兹永结邻。携上木兰舟上去，不应忘却此花身。
题玉兰图赠杨澹山·其一
作者：成鹫
朝代：明

仙葩倚石近华堂，薄粉轻烟见靓妆。识得澹山真澹处，可知入室不闻香。
题玉兰图赠杨澹山·其三
作者：成鹫
朝代：明

汾江物色逐年新，高友从兹永结邻。携上木兰舟上去，不应忘却此花身。
题玉兰图赠杨澹山·其二
作者：成鹫
朝代：明

澹妆虢国想依稀，海燕将雏带粉归。昨夜梦兰还比玉，碧阶斑戏映芳菲。
题画
作者：成鹫
朝代：明

一片涳濛色，平生水石心。天空云出岫，山静鸟依林。远近神俱往，登临兴转深。无弦志有在，终古待知音。
题画
作者：成鹫
朝代：明

孤茅倚修竹，霜色下庭柯。寂寂无人处，秋山寒意多。秋光明水阁，霜气入枫林。石出沙为岸，西峰又夕阴。独坐倚山阁，山深树影重。客心何所寄，云外两三峰。莫道山居远，山居却有邻。溪边过桥客，江上钓鱼人。山色静当轩，松阴高覆屋。寂寂与谁论，泉声写幽独。
题画
作者：成鹫
朝代：明

浓阴覆石数家村，断涧通桥曲绕门。拟借此间添结屋，经年车马不闻喧。深深结屋无人到，面面开窗见月明。过客不须频借问，百花香里读书声。白石苍苔坐默然，桃花开落自年年。相逢指点居山乐，水满清溪月满天。风静波恬一叶轻，丝纶高捲待潮生。沧浪歌罢浑无事，抱膝閒听瀑布声。扁舟移棹访仙源，策杖归来日欲昏。咫尺家园隔烟雨，山城临水未关门。石桥风雨少人行，江上征舠挂席轻。何似幽人睡方足，闭门欹枕听泉声。野人家住寒山下，雪重茅檐树低亚。得句吟来风满林，踏花归去香随马。
题画 其一 水仙
作者：成鹫
朝代：明

长抱平生水石心，仙葩相对理瑶琴。连成也解移情处，明月清风何待寻。
题画 其七 兰花
作者：成鹫
朝代：明

何须九畹羡三湘，幽谷无人也自芳。莫道丹青芗泽少，却缘入室不闻香。
题画 其三 梨花白燕
作者：成鹫
朝代：明

剪剪东风白雪香，乌衣宝树玉成行。昭阳莫道无颜色，净洗铅华见靓妆。
题画 其九 莲池鱼鸟
作者：成鹫
朝代：明

晴日芳园丽景舒，一池菱芡杂红蕖。閒心也有临渊兴，野鸟何妨亦羡鱼。
题画 其二 梅雀
作者：成鹫
朝代：明

枯树无心作此奇，春风先到向南枝。生憎野雀无情谓，飞上梢头逐蝶儿。
题画 其五 莲花
作者：成鹫
朝代：明

日永朱明见物华，清池红藕正开花。荷衣恰称骚人服，翠盖亭亭罥紫霞。
题画 其八 花下螳螂
作者：成鹫
朝代：明

一径幽姿迥不同，漫随红紫笑春风。螳螂不是当车者，接叶攀条隐绿丛。
题画 其六 午时花葵花
作者：成鹫
朝代：明

静坐亭阴影渐移，群芳相对却先知。丹心向日非无谓，碧砌花开正午时。
题画 其十 花瓜草虫蝶
作者：成鹫
朝代：明

紫瓜垂蒂野花黄，群动蜎飞趁众芳。却笑蒙庄随物化，何如高枕梦羲皇。
题画 其十一 白菊
作者：成鹫
朝代：明

东篱秋老百花黄，灼灼幽姿淡淡妆。不羡南金堪比色，冰心先已许柴桑。
题画 其十二 山茶
作者：成鹫
朝代：明

绿叶丹葩迥自殊，何须琪树秀三株。清风袭袭生衣袂，一笑相看人姓卢。
题画 其四 萱草
作者：成鹫
朝代：明

北堂曾种宜男草，几度春秋几度花。乐事世间应不少，忘忧宁待佩仙葩。
题画·其一
作者：成鹫
朝代：明

孤茅倚修竹，霜色下庭柯。寂寂无人处，秋山寒意多。
题画·其一
作者：成鹫
朝代：明

浓阴覆石数家村，断涧通桥曲绕门。拟借此间添结屋，经年车马不闻喧。
题画·其七
作者：成鹫
朝代：明

野人家住寒山下，雪重茅檐树低亚。得句吟来风满林，踏花归去香随马。
题画·其三
作者：成鹫
朝代：明

独坐倚山阁，山深树影重。客心何所寄，云外两三峰。
题画·其三
作者：成鹫
朝代：明

白石苍苔坐默然，桃花开落自年年。相逢指点居山乐，水满清溪月满天。
题画·其二
作者：成鹫
朝代：明

深深结屋无人到，面面开窗见月明。过客不须频借问，百花香里读书声。
题画·其二
作者：成鹫
朝代：明

秋光明水阁，霜气入枫林。石出沙为岸，西峰又夕阴。
题画·其五
作者：成鹫
朝代：明

山色静当轩，松阴高覆屋。寂寂与谁论，泉声写幽独。
题画·其五
作者：成鹫
朝代：明

扁舟移棹访仙源，策杖归来日欲昏。咫尺家园隔烟雨，山城临水未关门。
题画·其六
作者：成鹫
朝代：明

石桥风雨少人行，江上征舠挂席轻。何似幽人睡方足，闭门欹枕听泉声。
题画·其四
作者：成鹫
朝代：明

莫道山居远，山居却有邻。溪边过桥客，江上钓鱼人。
题画·其四
作者：成鹫
朝代：明

风静波恬一叶轻，丝纶高捲待潮生。沧浪歌罢浑无事，抱膝閒听瀑布声。
题画·水仙
作者：成鹫
朝代：明

长抱平生水石心，仙葩相对理瑶琴。连成也解移情处，明月清风何待寻。枯树无心作此奇，春风先到向南枝。生憎野雀无情谓，飞上梢头逐蝶儿。剪剪东风白雪香，乌衣宝树玉成行。昭阳莫道无颜色，净洗铅华见靓妆。北堂曾种宜男草，几度春秋几度花。乐事世间应不少，忘忧宁待佩仙葩。日永朱明见物华，清池红藕正开花。荷衣恰称骚人服，翠盖亭亭罥紫霞。静坐亭阴影渐移，群芳相对却先知。丹心向日非无谓，碧砌花开正午时。何须九畹羡三湘，幽谷无人也自芳。莫道丹青芗泽少，却缘入室不闻香。一径幽姿迥不同，漫随红紫笑春风。螳螂不是当车者，接叶攀条隐绿丛。晴日芳园丽景舒，一池菱芡杂红蕖。閒心也有临渊兴，野鸟何妨亦羡鱼。紫瓜垂蒂野花黄，群动蜎飞趁众芳。却笑蒙庄随物化，何如高枕梦羲皇。东篱秋老百花黄，灼灼幽姿淡淡妆。不羡南金堪比色，冰心先已许柴桑。绿叶丹葩迥自殊，何须琪树秀三株。清风袭袭生衣袂，一笑相看人姓卢。
题百寿图
作者：成鹫
朝代：明

包羲一画开天地，仓颉之先有文字。河图洛书圆复方，龟龙泄尽先天秘。后来书契无真传，丹台留得青霞编。谁能识字还识义，人间烟火真神仙。图中字字灿可睹，六书八法无今古。自从李相作回鸾，既寿永昌为鼻祖。增华继起儿与孙，文章经纬推渊源。黄麻墨敕传天语，如纶如綍皆王言。我翁受命九稽首，钦哉天长还地久。归来写作百寿图，锦字光芒射星斗。主人一饮一百杯，百花对酒参差开。百和香生青玉案，百戏齐陈锦绣堆。百粤天高佳气郁，百尺楼头初见日。百昌畅遂百宝生，百两盈门百庭实。区区百寿何独然，百福百禄相周旋。百年三万六千日，日日逢君地上仙。
题百鹿图为陈母程太君寿
作者：成鹫
朝代：明

赖珽写鹿工写真，天形物态通精神。挥毫伸纸夺造化，骈踶濈角来甡甡。数之满百不满百，纷纷尽是旁观人。或时见首不见尾，或藏首尾微露身。或依林隙就水草，或呈半体全体均。或陟岑巇或幽谷，或磨老树或溪滨。或寝或吪类以聚，或群或友情相亲。眉毛头角分物色，琐细胪列难具陈。苍松翠柏不知老，参天际地蟠深根。上有嵚崟崱屴之奇峰，下有参差历陆之文茵。耀以百花之锦，覆以五色之云。俗眼视之如阳燄之野马，识者宝之为什袭之家珍。装潢索我一题赞，披图眩目光鳞鳞。问我何所见，问我何所闻。我实见所见，我实闻所闻。广宁城中有佳士，元龙仲举堪等伦。北堂寿母程氏子，渊源伊洛德日新。著雍之腊望五日，筹添八八悬帨辰。膝下儒冠鲁缝掖，阶前兰桂流芳芬。麻姑献酒双成舞，金桃火枣罗缤纷。图中百鹿侑康爵，呦呦鸣和来嘉宾。衔芝率舞诚殷勤，画图换取丝与纶。百福百禄蚃然臻，一拜一祝聊尔云。山人落笔为引伸，区区窃比华封人。愿母寿，亿千春。眼见紫茸解角三变白，坐看青海水浅扬红尘。
题种槐堂壁
作者：成鹫
朝代：明

久别重来未厌频，旧游无那鬓毛新。紫峰当面成生客，银榜留题识贵人。移树近庭存手泽，种槐垂荫识芳邻。孟家学士如相过，应卸峨冠换角巾。
题罗元宰四时行乐图 其一 杏圃飞觞
作者：成鹫
朝代：明

大地花开处处春，出墙红杏一枝新。青州从事来相访，清浊凭君作主人。
题罗元宰四时行乐图 其三 丛桂啸歌
作者：成鹫
朝代：明

仙桂秋香正好攀，一声清啸彩云间。明年又是黄花候，招隐无劳大小山。
题罗元宰四时行乐图 其二 莲池刻漏
作者：成鹫
朝代：明

白社閒寻惠远师，花边闻漏独归迟。笑声乍落红尘外，应是溪桥送客时。
题罗元宰四时行乐图 其四 雪窗著述
作者：成鹫
朝代：明

秦火犹存未烬书，渊源家学富三馀。分明古道照颜色，映雪寻行愧不如。
题罗元宰四时行乐图·杏圃飞觞
作者：成鹫
朝代：明

大地花开处处春，出墙红杏一枝新。青州从事来相访，清浊凭君作主人。白社閒寻惠远师，花边闻漏独归迟。笑声乍落红尘外，应是溪桥送客时。仙桂秋香正好攀，一声清啸彩云间。明年又是黄花候，招隐无劳大小山。秦火犹存未烬书，渊源家学富三馀。分明古道照颜色，映雪寻行愧不如。
题英鸡黎国所画园林图
作者：成鹫
朝代：明

尺幅云林幻也真，无端闻见一番新。丹青不是支那笔，花木还同震旦春。弱水东流终到海，越裳南去即通津。年来颇有居夷愿，莫怪披图数问人。
题衣石师面壁石
作者：成鹫
朝代：明

只履已归葱岭去，祇留片石见天真。凭他坐到无穷际，不把眉毛度与人。当人觌面却全非，艮背相呈道是谁。识得本来真面目，方知衣石石为衣。不雕不琢总天然，信手拈来体自全。妙相当知无背面，何人会得石头禅。
题衣石师面壁石·其一
作者：成鹫
朝代：明

只履已归葱岭去，祇留片石见天真。凭他坐到无穷际，不把眉毛度与人。
题衣石师面壁石·其三
作者：成鹫
朝代：明

不雕不琢总天然，信手拈来体自全。妙相当知无背面，何人会得石头禅。
题衣石师面壁石·其二
作者：成鹫
朝代：明

当人觌面却全非，艮背相呈道是谁。识得本来真面目，方知衣石石为衣。
题西山寺
作者：成鹫
朝代：明

此山得似故山无，城上閒凭景物殊。半面高窗临睥睨，千峰晴雪见浮图。旌旄影接幡幢动，钟磬声随鼓角孤。登望正逢多垒日，问僧何地结双趺。
题许苍岚明府行乐图
作者：成鹫
朝代：明

琴罢还须一局棋，手高何用辨雄雌。操弦寂寞文心细，阁笔沉吟诗思奇。万古瑶华惟自赏，一声铁笛倩谁吹。从旁添个支公影，玄度重来未可知。
题账荒图为马卧仙赋
作者：成鹫
朝代：明

忆昔岭南丰稔日，岁取十千开百室。田家击鼓更吹豳，稻粱饱杀仓中物。比年水旱成荒芜，潮田巨浸山田枯。南亩半收愁食力，西成未足填官租。岁之丁丑夏四月，米价高腾市舂歇。当途仰屋心血乾，四野萧条烟火绝。烟火绝兮白日黄，同时十郡咸开仓。流民就食无远迩，一饱不敢嫌糟糠。香山在昔鱼盐地，回首沧桑见凋弊。海阔天高唤不闻，吞声欲诉凭谁济。赖有专城马卧仙，生平爱义不爱钱。手挹黄河润枯槁，泽被东南半壁天。眼前菜色不忍见，解衣推食行方便。百里欢声动地来，十万青钱一朝遍。白头老翁黄口孙，孀妻弱子填公门。得钱易米作饘粥，一月频来不厌烦。当时存活不悉数，公逊硕肤无所取。义声感激有同官，雷荐云兴作霖雨。营中细柳县中花，交阴垂荫万千家。青箬裹粮归蔀屋，绿荷包饭出官衙。巨室闻风争效义，里正宿舂晨涤器。逢人不敢唤嗟来，布席受餐俱有意。仁人之利溥矣哉，将军竖帜登春台。阳律一吹回冻谷，嘉禾骈实出南陔。山中野人成久别，锦江双鲤来书札。札中写作赈荒图，口碑传颂人中杰。楮公授我三尺麻，毛生跃出丹山霞。千里题诗寄铃阁，东林归兴阻天涯。呜呼，安得天下尽如卧仙者，大法小廉不相假。凤凰巢阁鸟栖枝，麒麟在薮牛耕野。野人饱食太平年，策杖重来问风雅。
题郑停莪新筑
作者：成鹫
朝代：明

负郭依山结筑牢，到门唯见一峰高。翚飞轮奂饶云物，凤食琅玕足羽毛。东阁书声喧彩服，西轩茗色醉方袍。主人本是忘机者，肯向春田事桔槔。
题醉翁
作者：成鹫
朝代：明

不问贤人与圣人，青州从事镇相亲。杖头剩有馀钱在，买得春山葬伯伦。
题闽僧怡山八咏
作者：成鹫
朝代：明

野人独钓烟波外，眼中不识乾坤大。岁晏扁舟入海云，舟中有客名痴卖。相逢赠我袖中诗，品题八咏穷幽奇。恍惚怡山与神契，欲去未去心先驰。今年别我归长庆，春江送客风尘静。迟我名山欲问程，寻君旧话先乘兴。十朝绀殿今何如，月夜幽钟人定初。丹荔流霞辨生熟，长松鹤唳遥相于。中济归僧无去住，石湖烟雨时相遇。门临乌石笑点头，碧涧泉声引归路。此时此景非等閒，紧俏麻鞋远近山。凭君报语山翁道，岭外顽牛老更顽。
题陈颐堂影一韵三绝
作者：成鹫
朝代：明

手持白拂出风尘，默坐松阴转法轮。渠坐道场君在市，相看何事不如人。三千世界眼前尘，百八菩提手上轮。去伴文殊采灵药，世间那得有閒人。西樵山色隔红尘，东海朝朝见日轮。踏上大科峰顶望，高山还有更高人。
题陈颐堂影一韵三绝·其一
作者：成鹫
朝代：明

手持白拂出风尘，默坐松阴转法轮。渠坐道场君在市，相看何事不如人。
题陈颐堂影一韵三绝·其三
作者：成鹫
朝代：明

西樵山色隔红尘，东海朝朝见日轮。踏上大科峰顶望，高山还有更高人。
题陈颐堂影一韵三绝·其二
作者：成鹫
朝代：明

三千世界眼前尘，百八菩提手上轮。去伴文殊采灵药，世间那得有閒人。
题龚雪心白描罗汉卷
作者：成鹫
朝代：明

雪心老人身姓龚，自称画禅非画工。游丝白描擅能手，千卷万轴无雷同。昔曾见翁写罗汉，今见罗汉如见翁。翁与罗汉一而二，伸纸挥毫事游戏。恢恑谲怪皆有神，神运心兮心运臂。最初幻作伟丈夫，高坐师王擎钵盂。复次幻作老缘觉，摄受和南无住着。复次幻作降幺么，小鬼大鬼肩相摩。复次幻作擎宝塔，塔重塔轻无定法。复次幻作憨长汀，儿戏场中笑不停。复次幻作痒和子，背触翻身声洞耳。复次幻作般舟定，合掌跏趺泯喧静。复次幻作声闻僧，手持贝叶翻金经。复次幻作梵宫殿，指端涌出云端现。天上人间注目看，聋盲喑哑交钦羡。复次幻作洛伽山，一道神光万古閒。善财渴仰观自在，有人端坐竹林间。复次幻作大化主，缨络严身持宝杵。鹿苑高僧补衲衣，药炉童子烧香炷。后来伏虎并降龙，狞貌慈颜指顾中。虎鬼龙神各皈命，旁观仰首空瞪瞢。受楮先生长八尺，中间钜细穷幽颐。不分缁素及髦倪，岂辨溪山声与色。七条衣，六环锡，行住随身俱委悉。铁轮如意钵多罗，只手提携只手搦。动者动，植者植，情与无情含八识。一时摄入白毫端，万象森罗明历历。雪心雪心将无庸，打翻跟斗还虚空。一回开卷一回笑，笑到慈氏离天宫。
风琴
作者：成鹫
朝代：明

金石发清响，隔窗知有风。五弦非所借，一气自潜通。流水不归梦，钧天时下空。倚檐独无语，閒杀老梧桐。
风花雪月
作者：成鹫
朝代：明

瓶中一枝花，天上一轮月。花落月归天，风吹满地雪。
飞云绝顶鸡鸣见日歌
作者：成鹫
朝代：明

人间昼短苦夜长，三竿日出方下床。此间昼长嫌夜短，半夜鸡声昏晓判。问君长短胡不齐，却缘见地分高低。赤鸟初生顾兔死，觉者自觉迷自迷。呜呼，安得石榻千万亿，纵横胪列飞云西。登峰到顶须我友，同来高枕闻天鸡。
飞水潭
作者：成鹫
朝代：明

玉立云飞花满岩，天风吹雨下松杉。人间得此都无用，留洗青州旧布衫。
飞水潭观瀑
作者：成鹫
朝代：明

白凤啄冰翔碧落，玉龙带雪下瑶台。天花不断四时雨，地轴长奔万壑雷。茗椀试将新石乳，山衣湿透古莓苔。重来记得曾游处，顾影澄潭日几回。
飞水潭观瀑
作者：成鹫
朝代：明
体裁：七言律诗

白凤啄冰翔碧落，玉龙带雪下瑶台。天花不断四时雨，地轴长奔万壑雷。茗碗试将新石乳，山衣湿透古莓苔。重来记得曾游处，顾影澄潭日几回。
马卧仙榜其堂曰乔松用韵题赠
作者：成鹫
朝代：明

所托自高远，悠然思岱宗。审能存劲节，何用寄孤峰。带砺齐铜柱，风云迈赤松。大夫安足似，千古有犹龙。
马将军杨恭人寿诗
作者：成鹫
朝代：明

生子当如马伏波，天南铜柱高嵯峨。文章迈伦功盖世，显扬事业应如何。古来将相多崛起，风云应运良有以。山川岳渎钟瑰奇，城则陶城水文水。水清蚌腹珠夜光，男儿七尺眉最良。中原射策推第一，云州建节鹰初扬。此身许国还将母，征衣取作斑衣舞。当宁论功及所生，黄麻墨敕传天语。天语煌煌出綍纶，华堂画锦何缤纷。兰孙高折一枝桂，雏凤还生五色文。东南多垒须仁将，我公久贮苍生望。棨戟遥临瘴海边，瞻云陟屺增惆怅。临行受命曾书绅，忠孝大义何谆谆。矢心矢志报明主，孺慕难忘白发人。人生有子万事足，含饴弄孙增百福。孟母宅边佳气多，南人岭外欢声祝。棘门有客曳长裾，将军知我狂接舆。高歌一曲望风拜，礼虽不足心有馀。殷勤报语登坛客，云台为尔虚前席。翟茀不来长倚门，翘首云鹏振双翼。
马山杂咏三十韵
作者：成鹫
朝代：明

来牛去马任西东，云月溪山各异同。莲社久虚清论地，槐花多笑白头翁。前窗破梦三更雨，隔案翻书六月风。群动自喧吾自寂，时人休道是顽空。青门何处觅侯封，占得荒山老此农。云气有时遮矮屋，风涛无故响高松。肩泉自拟寻源入，腰石还思索米舂。人世欲閒閒不得，鸡声啼破五更钟。高泉过雨自淙淙，独坐无心外境降。断送浮云归八极，止留孤月印千江。野狐队里燃华表，顽石中閒建法幢。惭愧有情偏识我，十年前已掩蓬窗。升沉何用更图惟，道在能贫数合奇。冻澈冰河宁有底，花开枯木不相知。门因避地重重闭，屋仅容身度度移。本是钓鱼船上客，往来不惮八风吹。閒从物外识真机，会得希夷更入微。鹏鴳总教乘化往，鹪鹩宁羡控天飞。过桥车马黄金勒，隔竹人家白板扉。久住东林僧渐老，旧游何日许同归。明知水到便成渠，夙习难忘未废书。痴想筌蹄得鱼兔，贪看标指失蟾蝫。人间岂有憨于我，世路应无懒似予。几度欲抛文字去，坳堂添水学栽渠。乘车戴笠总吾徒，衣锦披缁等幻躯。尘世交驰看野马，猎心腾跃笑韩卢。庶人自爱怀中璧，稚子争探颔下珠。老我闭门无一事，日持高论著潜夫。隔林烟火晚蒸藜，寂寞茅堂返照西。送客懒从桥上过，爱琴閒向石边携。老来少事贫偏好，静到无心物也齐。却笑当年黄太史，花时犹自说闻樨。经年不挂放参牌，自拟将身活活埋。病后止存真面目，梦中无复旧恢谐。白云共住寒分榻，红树当门影接街。蛙鼓未终虫韵继，知音何处觅同侪。长与红尘断往来，茅堂移在白云堆。发同木叶逢秋改，心似炉烟向晚灰。老树偏宜孤鹤立，幽花止为一人开。溪翁本是忘机者，珍重群鸥莫见猜。局外输赢物外身，闭门猿鹤自相亲。风摇竹影侵虚幌，雨过山光在隔邻。鼠堕空瓶惊绝粒，蛩鸣冷甑笑生尘。年来识得贫中乐，一盗高悬懒向人。倚杖柴门送夕曛，长歌三复北山文。了无痴梦投青琐，止有閒身伴白云。沙市晚喧饶笋蕨，村童久住厌辛荤。斋厨午后无烟火，自把茶瓯对此君。日出东林众壑暄，野花开遍小桃源。行吟不负孤筇力，独坐偏宜老树根。顽铁转身成俗物，名山到处有田园。生平乐事唯知足，莫怪閒人妄自尊。一片蒲团覆石坛，枫林垂荫映眉丹。新知不羡腰缠玉，往事休论发指冠。满地征尘生计拙，弥天荒草路行难。时人莫笑西山饿，周粟繇来不易餐。牧笛樵歌日往还，近嫌住处逼人间。年丰雀鼠犹争食，果熟猿猴不共山。老去机心聊自息，贫来米价复相关。罗浮旧隐宁忧此，绝顶孤峰更拟攀。谷口晴阴别有天，夜来新雨长红泉。湿云不放冰河燄，破屋全销冷灶烟。隔浦远香生杜若，长林寒色老君千。繁华寂寞秋风里，消得山僧半日禅。却缘不折督邮腰，老鹤腾身上九霄。绿水青山新地主，黄冠白发旧同寮。顽砖拘去磨为镜，大瓠栽成剖作瓢。惆怅故交多已贵，隔江相见谩相招。懒似林间五白猫，日高犹自卧堂坳。草鞋久别因耽坐，布被长蒙为病哮。废尽桔槔甘我拙，抛残棋局倩谁饶。安居已过门犹闭，何处秋声上竹梢。别畛分疆笑尔曹，百年幻宅不坚牢。蒸沙作饭终难饱，独茧抽丝未易缫。天际雨声喧石燕，江潮月色满车螯。閒来渐觉虚舟稳，平浪轻风且自操。漫劳车马枉经过，僧老空门胜事多。入座山花争解语，隔林幽鸟自能歌。翻嫌谢传留双屐，却恨严光欠一蓑。万法本閒人自闹，此心吾欲问仙陀。独上孤楼杖古茶，泬寥秋色在天涯。赤城日落如悬鼓，紫逻峰高拟建牙。草泽有人歌麦秀，风霜无地护兰芽。看谁得似云边翼，来往虚空处处家。云中高枕石为床，万事无如静括囊。人到老年閒悄悄，月当中夜露堂堂。纸衣补就云千片，铁笛吹残水一方。多少旧游许相过，出门无那路迂长。一般啼鸟两般声，半日浓阴半日晴。马麦满盘随饮啄，雀罗当径任纵横。閒身懒就三台舞，瘦骨那堪五鼎烹。何事不抛文字去，尚留夙习送馀生。閒门秋水日清泠，万竹交加抱一亭。过客未须寻路入，高歌谁许隔墙听。坐看精卫填东海，翻笑鲲鹏化北冥。老去渐知生意少，夜来添火读黄庭。占得孤峰最上层，断崖绝壁少人登。黄猿独坐啼清昼，白鸟群飞立古藤。借地百年聊作客，出门千里不逢僧。老来空有名山约，拨草瞻风愧未能。浊水滔滔不住流，寸胶珍重莫轻投。僧眠冷榻旁栖鹤，人老荒村静牧牛。金马风云销肮脏，铜驼荆棘枕骷髅。门前大道如弦直，日久行多曲似钩。睡起空山夜正深，茅堂寂寞静风琴。满床明月连孤影，隔壁寒螀惠好音。老去有身聊寄迹，閒来无处可徵心。冷灰爆出星星火，拥鼻何忍更苦吟。自从屋里种优昙，不愿函关见李聃。近与宗雷开净社，岂知五谢善清谈。蛰虫未雨争辞穴，宾雁先寒尽向南。物理如然吾亦尔，故人相劝早抽簪。贯珠叠翠作妆奁，归去金堂未免嫌。香阁但知誇粉黛，藁砧相见笑须髯。朦胧好梦愁欹枕，寂寞寒灯懒下帘。何似阿姨贫不字，长斋甘老破茅檐。相逢何用更喃喃，新得金人肘后函。至道本来唯一默，吾生从此愿三缄。曾无恶浪欺顽石，岂有惊涛下秃杉。我纵不言君也会，是非留在七斤衫。
马山杂咏三十韵·其一
作者：成鹫
朝代：明

来牛去马任西东，云月溪山各异同。莲社久虚清论地，槐花多笑白头翁。前窗破梦三更雨，隔案翻书六月风。群动自喧吾自寂，时人休道是顽空。